Blokada, istrage, pretnje opozivom – BiGportal.ba\nBlokada, istrage, pretnje opozivom\nTramp na polovini mandata\nDrugi deo predsedničkog mandata u američkoj politici tradicionalno predstavlja „mirnije“ vreme kada povučeni politički potezi i usvojene državne mere počinju da daju konkretne rezultate, već se svode prvi računi, a čitava administracija polako se okreće pripremama za nove izbore i novu kampanju\nU slučaju, po svemu nekonvencionalnog, predsednika Donalda Trampa uobičajeni red događaja u političkom kalendaru SAD dobija nov obrt i potpuno drugačiju dinamiku. Naime, kada je 20. januara 2017. ispred vašingtonskog Kapitola položio zakletvu nad Biblijom i postao 45. predsednik SAD, Tramp je u inauguracijskom govoru obećao da će mu Amerika biti na prvom mestu i da je njegovim izborom američki narod ponovo postao suvereni vladar zemlje. Tramp je kritikovao svoje prethodnike zbog skupih i nepotrebnih ratova za tuđe interese, dok su kod kuće, na ulicama Amerike, dozvolili pokolje, procvat kriminala, prazne fabrike i rekordnu nezaposlenost. Obećao je da „zaboravljeni građani Amerike više neće biti zaboravljeni i da će svi morati da saslušaju njihov glas“, a da će svaka odluka, od pitanja međunarodne trgovine i taksi preko imigracije do spoljnih poslova, biti doneta isključivo u korist američkog naroda.\nDa bi ostvario svoja obećanja data običnim Amerikancima, Tramp se, sa optimizmom i samopouzdanjem čoveka koji je u životu navikao da pobeđuje, zavetovao da će isušiti vašingtonsku globalističku „močvaru“ koja je, po njemu, decenijama donosila odluke protivne interesima većinske Amerike. Takođe, Tramp je poslao poruku ostatku sveta da će Amerika ubuduće snažno braniti svoje vitalne interese, ali da neće više širiti globalističku agendu i nametati svoje vrednosti drugima, već će pustiti da one sijaju za primer onima koji žele da ih slede.\nNEOSTVARENI SAN Dve godine kasnije, čini se, nažalost, da je Trampova vizija Amerike još daleko od ostvarenja. Vašingtonska močvara oličena u „dubokoj državi“, koju sačinjavaju različiti, ali sinhronizovani i čvrsto povezani delovi političkog, medijskog, finansijskog i vojnog establišmenta, pokazala se kao vrlo žilav i uporan protivnik koji je nastojao da osujeti svaku Trampovu inicijativu i da lično diskredituje predsednika na često vrlo prizeman način. Tokom januara na snazi je bila najduža blokada državne administracije u američkoj istoriji koja je trajala duže od mesec dana i koja je bila rezultat nemogućnosti postizanja kompromisa oko usvajanja federalnog budžeta, odnosno oko finansiranja izgradnje zida na granici sa Meksikom za koji Tramp traži da mu se odobri 5,7 milijardi dolara. Izgradnja graničnog zida, u dužini od oko 390 kilometara, zida koji bi Ameriku barem delimično zaštitio od masovne ilegalne imigracije sa juga i narko-kriminala, ali i terorističkih pretnji koje dolaze iz tog pravca, bila je jedna od nosećih tema i glavnih obećanja Trampove pobedničke kampanje, pa je stoga sasvim logično što predsednik ne odustaje tako lako od tog plana, naročito ako se ima u vidu da se za manje od dve godine ponovo izlazi na birališta. S druge strane, demokrate u Kongresu smatraju izgradnju zida za „anticivilizacijsko i neefikasno“ rešenje, na simboličnom nivou negaciju svega onoga što multikulturna Amerika predstavlja, te umesto toga predlažu da se sredstva upotrebe za poboljšanje tehnologije video-nadzora, povećanje broja graničnih patrola i unapređenje metoda za detekciju skrivenih narkotika.\nU međuvremenu, dok su se Tramp i demokrate preganjali i natezali oko finansiranja zida, federalna administracija bila je u delimičnoj blokadi, a više od 800.000 zaposlenih u saveznim službama sedelo je na prinudnom odmoru bez plate. Radile su samo državne agencije i službe koje su vitalno značajne za funkcionisanje države, a brojni savesni zaposleni „volontirali“ su bez nadoknade. Procene Bele kuće bile su da svaka nedelja blokade umanjuje ekonomski rast za 0,13 odsto na tromesečnom nivou, a svi zaposleni u državnim službama izgubili su kumulativno 200 miliona dolara dnevno u platama što će se neizbežno odraziti i na potrošnju, odnosno privatni sektor. Mnogi su se pribojavali potencijalne humanitarne katastrofe koja je mogla da zadesi Ameriku, usled eventualnih elementarnih nepogoda i nesreća vezanih za zimske vremenske prilike, zbog nedovoljnog broja zaposlenih u službama za hitne i vanredne situacije. Nedavno su se oglasila i civilna udruženja za kontrolu i bezbednost vazdušnog saobraćaja koja su upozorila da je bezbednost letenja u SAD na najnižem mogućem nivou zbog nedostatka osoblja u kontrolnim centrima i radarskim punktovima. U trenutku kada je situacija postala već dramatična i kada se činilo da će se pat-pozicija i paraliza otegnuti unedogled, Tramp je prošlog 25. januara objavio da je postigao sa Kongresom kratkoročan sporazum o privremenom finansiranju koje će omogućiti deblokadu administracije na tri nedelje čime će se dobiti vreme i manevarski prostor za pregovore i trajno rešenje.\nAko je suditi po anketama javnog mnjenja, nervoza i neizvesnost oko blokade državne administracije izazvali su vrtoglavi pad Trampove popularnosti. Galup je objavio istraživanje po kome je Tramp trenutno na samo 33 odsto podrške građana. Poređenja radi, Trampov prethodnik Obama je u istom periodu svog prvog mandata imao oko 49 posto podrške. Zanimljivo je da je krajem prošle godine Trampov rejting povremeno prelazio 50 procenata zahvaljujući dobrim ekonomskim pokazateljima i padu nezaposlenosti, ali je očigledno da je blokada nanela ozbiljnu štetu javnoj percepciji njegovog predsedničkog učinka. Čak sedam od deset Amerikanaca, prema istraživanjima javnog mnjenja, smatra da pitanje izgradnje zida nije bilo vredno blokade vlade, a čak 66 odsto ispitanih želi da Tramp prihvati od Kongresa ponuđeni budžet bez finansiranja zida. Tramp je pak pokušavao da prebaci krivicu za blokadu na Demokratsku stranku, optužujući je na tviteru da je odbijanjem da omogući finansiranje zida postala radikalna partija koja zagovara „otvorene granice i kriminalizaciju Amerike“.\nSprečila Trampa da održi tradicionalno obraćanje o stanju nacije: Predsedavajuća Predstavničkog doma Nensi Pelosi\nTreba reći da sve gorenavedene brojke i procene o podršci i popularnosti treba uzeti sa zdravom dozom rezerve, jer se ipak radi uglavnom o agencijama koje su pred prošle predsedničke izbore predviđale ubedljivu pobedu Hilari Klinton. Sva je prilika da ćemo za mišljenje i pravi stav običnog Amerikanca o blokadi, izgradnji zida i ilegalnoj migraciji morati da sačekamo 2020. i sledeće izbore, jer je već sada očigledno da će to biti jedna od tema oko koje će se lomiti ishod narednog glasanja za predsednika. Koliko je politička kriza u Americi ozbiljna i koliko su podele duboke, govori i činjenica da je Tramp bio prinuđen da odloži svoj tradicionalni govor o „stanju nacije“ jer mu je predsedavajuća Predstavničkog doma Kongresa Nensi Pelosi uskratila gostoprimstvo u toj instituciji sve dok se ne okonča blokada. To je već sasvim jasan pokazatelj nezdrave političke klime, odnosno koliko su narušene sve tradicije, nepisana pravila i dobri običaji u funkcionisanju različitih grana vlasti i institucija američke politike.\nISTRAGA RUSA Gotovo da nema krupnije odluke ili procesa u američkom političkom životu koji teče glatko i bez opstrukcija, a pravosuđe zasad trpi najveće pritiske. Pored blokade državne administracije, Trampu velike muke pravi i istraga Ef-Bi-Aja oko navodnog mešanja ruske države i obaveštajnih službi u tok i ishod predsedničkih izbora iz 2016. Sada je ta istraga, koju vodi specijalni tužilac Robert Miler, proširena na samog Trampa, odnosno na optužbe da je on bio svestan ruskog mešanja, da je ometao pravdu i prikrivao dokaze kada je otpustio direktora Ef-Bi-Aja Džejmsa Komija i da, kao prvi čovek države i glavnokomandujući vojske, predstavlja ozbiljnu pretnju po nacionalnu bezbednost. Vodeće glasilo američke liberalne plutokratije „Njujork tajms“, izrazito nenaklonjen Trampu, piše da je Ef-Bi-Aj prvi put posumnjao u Trampovu povezanost s Rusijom tokom predsedničke kampanje, ali da je istraga pokrenuta tek nakon otpuštanja Komija.\nIstraga, prema pisanju „Tajmsa“, ima i kontraobaveštajni i krivični aspekt, a da se zasad fokusira na susrete koje su imali određeni članovi Trampovog tima i porodice s ruskim zvaničnicima i diplomatama. Navodno postoji i audio-snimak u kome se Tramp hvali ruskom ambasadoru tokom posete Beloj kući da je otpuštanjem Komija uspeo da smanji pritisak u „vezi s onom stvari“. „Vašington post“ takođe piše da je američka obaveštajna zajednica izrazito uznemirena činjenicom da se Tramp trudio da sakrije sve detalje svojih razgovora s ruskim predsednikom Vladimirom Putinom. Zanimljivo je da ne postoje ni javni, a ni poverljivi zapisi nijednog od pet susreta koje je Tramp imao s Putinom, a da je Tramp, prema tvrdnji očevidaca, naložio svom prevodiocu da mu preda sve beleške sa susreta s Putinom u Hamburgu aprila 2017. i da o detaljima razgovora nipošto ne govori drugim američkim zvaničnicima. Odluka o vojnom napuštanju Sirije samo je dodatno podgrejala te sumnje, jer se procenjuje da je na taj način Tramp „vratio“ uslugu Putinu i osigurao opstanak Asadovog režima koji je pod ruskim i iranskim patronatom.\nTramp je lično, a i preko svog pravnog zastupnika Rudija Đulijanija, negirao da je u bilo kakvom dosluhu s Rusima i nazvao je čitavu istragu uvredljivim i apsurdnim „lovom na veštice“. U sklopu „ruske istrage“ prošle nedelje uhapšen je i bivši Trampov savetnik Rodžer Stoun, koji se tereti za ometanje postupka, davanje lažnih izjava i uticanje na svedoke. Ovo, međutim, nije jedini potencijalni sukob sa zakonom koji Trampu nanosi štetu i izaziva glavobolje. U decembru 2018. na tri godine zatvora osuđen je Majkl Koen, Trampov dugogodišnji lični advokat, zbog utaje poreza, ali i zloupotrebe položaja i nenamenskog trošenja novca iz fondova za Trampovu kampanju. Koen tvrdi da je novac, po Trampovim instrukcijama, uzimao iz sredstava namenjenih za kampanju i da je njim potplaćivao brojne žene kako bi sakrio njegove vanbračne afere, između ostalog sa „Plejboj“ zečicom Karen Mekdugal i porno glumicom Stormi Denijels. „Moja slepa lojalnost tom čoveku navela me da krenem putem tame umesto svetlosti. Osećao sam da je moja dužnost da pokrivam njegove prljave poslove“, izjavio je Koen nakon izricanja presude. Demokrate su odmah uputile poziv Koenu da svedoči o svojim odnosima s predsednikom pred odborom za obaveštajne poslove Kongresa, ali je on tražio da se svedočenje odloži jer trpi verbalne napade i pretnje od strane predsednika i njegovih ljudi.\nPo američkim zakonima, Tramp ne može biti optužen za krivično delo, ali ako tokom „ruske“ i druge istrage o proneveri novca za kampanju isplivaju dovoljno čvrsti dokazi o „izdaji, primanju mita i drugim teškim zločinima i prestupima“, može se pokrenuti postupak za opoziv predsednika. Proces opoziva je komplikovan i podrazumeva svojevrsno javno suđenje u Senatu, a teško je očekivati da, s postojećim odnosom snaga, demokrate mogu da obezbede dvotrećinsku većinu u oba doma koja je neophodna za uspešno okončanje postupka i uklanjanje predsednika iz Bele kuće. Poslednji koji je prošao političku golgotu „postupka za opoziv“ bio je Bil Klinton 1998, ali je bio oslobođen optužbi za davanje lažnog iskaza pod zakletvom u vezi sa aferom s Monikom Levinski, dok je Ričard Nikson zbog „Votergejta“ podneo ostavku pre nego što je postupak okončan. Međutim, pokretanje postupka za opoziv bilo bi sasvim izvesno fatalno za Trampove šanse da bude ponovo izabran, jer bi ga dovelo u defanzivnu situaciju da mora svakodnevno da se brani na suđenju i u javnosti, onemogućavajući ga da vodi aktivnu državnu politiku i da na njoj poentira u kampanji.\nPostoji, takođe, vrlo realna mogućnost da će Tramp pokušati nekom spoljnopolitičkom pobedom, bilo stvarnom bilo spinovano-medijskom, da u drugoj polovini svog mandata preusmeriti pažnju javnosti sa turbulentnih dešavanja na unutrašnjem planu i na taj način dobije dodatni zamajac pred izbore naredne godine. Taj oprobani scenario smo već gledali u izvrsnom „insajderskom“ filmu Ratom protiv istine (Wag the Dog). U tom kontekstu treba posmatrati zaoštravanje situacije u Venecueli, ali i Trampove najave o potpisivanju sporazuma između Beograda i Prištine. Tu moramo, po svaku cenu, odoleti svim pritiscima, jer iako su Srbi značajno doprineli Trampovoj pobedi masovno glasajući za njega, teško da može da očekuje da će ga baš oni, trgujući svetim delom svoje teritorije i kolevkom svog identiteta, spasavati poraza na idućim izborima. Tu će morati sam da se snađe, a imajući u vidu njegov borbeni duh i volšebni karakter, nikako nije preporučljivo kladiti se protiv njega.


03.05.2019 u 15:37\nReformama do još više stranih investicija\nDobre rezultate Srbije u privlačenju direktnih stranih investicija prepoznali su i MMF i OECD, a potvrdila Evropska komisija, u njihovoj proceni za period od 2019-2021, izjavio je državni sekretar u Ministarstvu finansija Gojko Stanivuković. Stanivuković je u Briselu, gde je učestvovao na sastanku Ekonomskog i finansijskog odbora (EFC), zahvalio Evropskoj komisiji, Eurostatu i članovima drugih međunarodnih finansijskih organizacija za procenu ekonomskih reformskih programa Srbije, za period 2019-2021, kao i za mogućnost učešća u procesu Evropskog semestra, odnosno procesu koordinacije unutar EU po pitanju ekonomske i fiskalne konsolidacije. „Vlada Srbije posvećena je kontinuiranim strukturnim reformama za dalje unapređenje poslovnog okruženja, što je značajno i za domaće i za strane\n05.11.2018 u 16:26\nOdlaže se reforma sistema plata do januara 2020. godine\nReforma sistema plata, koja je trebalo da počne 1. januara sledeće godine, odlaže se do januara 2020, saopštilo je danas Ministarstvo državne uprave i lokalne samouprave. Ministarstvo navodi da je na poslednjoj sednici vlade odlučeno da je neophodno uraditi dodatne finansijske analize tokom sledeće godine, kako bi uspostavljanje platnih razreda dalo pun efekat od samog početka svoje primene, početkom 2020. godine. „Ovakva odluka pre svega počiva na uvažavanju svih potreba zaposlenih javnih službi, a ne ugrožavajući dostignutu fiskalnu stabilnost”, navode iz ministarstva, prenosi Tanjug. Objašnjavaju da reforma podrazumeva promene iz korena u određivanju plate, napredovanja po učinku i obezbeđivanju transparentnije i fer raspodele zarada i dodaju da su, budući da je u proteklom\n11.03.2018 u 10:58\nMinistar državne uprave i lokalne samouprave Branko Ružić rekao je, povodom predstojećeg predstavljanja Izveštaja SIGME o napretku reforme javne uprave u Srbiji, da je u poslednjih nekoliko godina ova reforma uzela pun zamah. „Svesni smo činjenice da je reforma javne uprave ključna za sve druge reforme koje sprovodimo, jer uređuje sistem javnih i državnih službi, obezbeđuje kompetentne kadrove i efikasno usmeravanje sredstava i pružanje usluga”, rekao je Ružić. Ona je ključna za naše pridruživanje Evropskoj uniji, jer naša javna uprava mora da bude izgrađena na efikasnim principima da bi bila kompatibilna i obezbedila standard dobre uprave kakav imaju evropske članice, rekao je on. U Izveštaju SIGME o monitoringu, koji se odnosi na period od maja 2015. do juna 2017. godine,\n20.01.2018 u 10:54\nBERLIN – Francuski predsednik Emanuel Makron je „istorijska šansa” za napredak evropskog projekta, ocenio je šef nemačke diplomatije Zigmar Gabrijel uoči 55. godišnjice Jelisejskog sporazuma. „Moramo iskoristiti istorijsku šansu koju sada imamo sa jednim ovakvim ubeđenim Evropljaninom kakav je Emanuel Makron”, naveo je Gabrijel u pisanoj izjavi Frans presu. To pre svega znači napredak u oblasti reforme ekonomske i monetarne unije, naveo je Zigmar, dodajući da treba postići napredak i po pitanju „stabilnije i pravednije Evrope”. Gabrijel je nedavno za nemačke medije rekao da na polju političkih inicijativa u Evropi „Francuska trenutno vodi 10 prema nula”. Makron je juče izjavio da je Francuskoj „potrebna” Nemačka za reformu Evrope. „Mogu samo da kažem da ambiciju koju nosimo\n13.05.2017 u 20:38\nG7 obećava: Udružićemo se protiv sajber kriminala\nBARI - Ministri finansija zemalja članica G7 obećali su na sastanku u Bariju da će udružiti napore u borbi protiv sajber kriminala, istakavši da sajber incidenti predstavljaju rastuću pretnju po njihove ekonomije i da bi njihovo suzbijanje trebalo da bude prioritet. „Ne znamo ništa o tome, ali naravno želimo da znamo kako su uspeli da hakuju i same bezbednosne sisteme”, rekao je Injacio Visko, guverner Banke Italije, prenosi AFP. Visko je dodao da se za sada čini da jučerašnji globalni hakerski napad nije napravio probleme finansijskom sistemu.


Dobojski Info - DOBOJ: Dobojlije i ove godine u finalu ekipnog prvenstva BIH u bilijaru\nDOBOJ: Dobojlije i ove godine u finalu ekipnog prvenstva BIH u bilijaru\nponedeljak, 03 februar 2020 14:16\nProteklog vikenda u prostorijama bilijar klubova Dynamic i Predator (Sarajevo) odžano je najmasovnije i najbolje ekipno takmičenje do sad održano u Bosni i Hercegovini.\nEkipe su bile podjeljene u dvije grupe, SBK “Sports Pub” Doboj našao se u jednoj veoma teškoje grupi. Posle mnogo borbe subotu su završili sa tri pobjede i jednim porazom, te je nedelja bio dan za odluku. Prvo meč sa Mr. & Mrs. Cue za polufinale, sjajni mečevi jos bolja atmosfera i pobjeda Dobojlija za ulazak u polufinale i okršaj sa ekipom Zenice. Polufinalni meč više nego savršen, otvoren sa pobjedom u mecu 5 na 5 uz četri break an run partije... Nakon toga pobjede Nemanje Mićič i Nebojše Nikolića donose rani završetak meča i plasman u finale po drugi puta u zadnje dvije godine.\nDatum odigravanja finalnog meča nije još odrređen iz razloga što Savez pokušava da napravi što bolju priču od svega toga i ovim putem pozivamo sve zainteresovane sponzore koji na bilo koji način vide sebe u ovoj priči da pomognu u organizaciji finala, da pomognu bilijar kao sport uopšte.\nHvala svim učesnicima na divnoj atmosferi, na fer i korektbom navijanju, odličnim partijama. Hvala bilijar Savezu koji je jos jednom dokazao da je jedan od organizovanijih na ovim prostorima, sjajna organizacija, sjajni domaćini.\nViše iz ove kategorije « DOBOJ: Bilijar klub “Sports Pub” bogatiji za dva instruktora bilijara (FOTO) DOBOJ: Dobojlije dominiraju u regionalnom takmičenju u bilijaru »\nDrug Tito\tponedeljak, 17 februar 2020 19:28 Link komentara


Italijanski lovci F-35 – novi čuvari neba iznad Baltika - 03.05.2021, Sputnik Srbija\nMisija zaštite vazdušnog prostora baltičkih zemalja od sada je poverena italijanskom ratnom vazduhoplovstvu, saopštio je Glavni štab odbrambenih snaga Estonije. 03.05.2021, Sputnik Srbija\nU Estoniji je u avio-bazi Amari u ponedeljak održana svečana ceremonija prenosa ovlašćenja nad zaštitom neba iznad Baltika. Nemačka je predala odgovornost italijanskim vazduhoplovnim snagama.Prema navodima štaba, misiju će prvi put vršiti lovci F-35 pete generacije koji ulaze u sastav 13. italijanske avio-grupe. Kako je precizirano, oni su zamenili pilote 71. nemačke taktičke vazduhoplovne eskladrile.„Stoga moramo da budemo na oprezu i uvek spremni na odbranu“, istakao je ministar.Ruski predsednik Vladimir Putin više puta je rekao da svi znaju da Rusija nema nameru bilo koga da napada a da je „ruska pretnja“ – izmišljotina.Inače, vazdušni prostor baltičkih zemalja od njihovog ulaska u NATO 2004. godine štite vazduhoplovne snage zemalja-članica Alijanse na rotacionoj osnovi. Stacionirane su u estonskoj avio-bazi Emati i litvanskoj bazi Zoknjaj.Pročitajte još:\nevropa, vesti, f-35, italija, baltik, čuvar\n© Flickr / Artūrs GedvilloObala Letonije


Preko 20 miliona evra za projekte unapređivanja školstva i naučno-istraživačkog rada | Edukacija\nDirektori škola i vrtića uskoro pripremaju se za polaganje licencnog ispita 24/11\nMinistar prosvete, nauke i tehnološkog razvoja Mladen Šarčević potpisao je tri ugovora za realizaciju projekata ukupne vrednosti veće od 20 miliona evra, čiji je cilj unapređenje IT i naučno-istraživačke infrastrukture u Srbiji.\nUgovore za izgradnju lamele Elektronskog fakulteta u Nišu, Naučno-tehnološkog parka u Nišu i zgrade za projekat Verokio instituta za fiziku u Beogradu, osim Šarčevića potpisali su ministar bez portfelja zadužen za inovacije i tehnološki razvoj Nenad Popović, direktor Kancelarije za upravljanje javnim ulaganjima Marko Blagojević, gradonačelnik Niša Darko Bulatović i direktor Instituta za fiziku Aleksandar Bogojević.\nRadovi na izgradnji lamele Elektronskog fakulteta i NTP u Nišu i projekta Verokio deo su podrške Vlade Srbije i Saveta za inovaciono preduzetništvo i IT razvoju IT i naučne infrastrukture u Srbiji.\nPored ta tri projekta, planirana je realizacija još četiri projekta, od kojih su dva već započeta (izgradnja NTP u Novom Sadu i raspisan je tender za izradu projekta za novu zgradu Naučno-istraživačog instituta BioSens u Novom Sadu), a dva će biti pokrenuta (izgradnja nove zgrade Fakulteta organizacionih nauka u Beogradu i zgrade za visoko obrazovanje IT inženjera u Beogradu).\nNačin održavanja nastave zavisi od vakcinacije


ESPRESO U PODGORICI: U glavnom gradu Crne Gore zatekli smo prizor koji ruši sve stereotipe!\nNavijači Crne Gore, Foto: Nebojša Mandić\nRETKO VIĐEN PRIZOR\nPitanje je u kojoj drugoj situaciji bi ovakva slika bila moguća...\nObjavljeno: 11.10.2018. 17:24h\nNavikli smo na Podgoricu kao grad u kom su kafići puni 24/7, ali prizor koji je naš reporter tamo zatekao pred istorijski fudbalski meč srušio nam je sve stereotipe.\nSvi lokali u centru Podgorice, u neposrednoj blizini Stadiona pod Goricom, kao i u samom centra grada, zatvoreni su u 14 časova, uoči utakmice fudbalskih reprezentacija Crne Gore i Srbije, koju je policija označila kao susret visokog rizika. Kafei su takođe zatvoreni iz bezbednosnih razloga.\nPrazni kafići foto: Espreso\nViše ulica u neposrednoj blizini Gradskog stadiona pod Goricom zatvareno je od 16.00 sati za sva vozila.\n- Ulice će biti zatvorene do ponoći, a policija, ukoliko to bude bilo potrebno, može u ovom periodu za saobraćaj zatvoriti i druge ulice u centru Podgorice - saopštila je Uprava policije i dodala da ulice mogu biti zatvorene i duže, ako bude bilo potrebe.\nPogledajte našu galeriju sa fotkama praznog grada.\n1 / 9 Foto: Espreso\nFudbalske reprezentacija Crne Gore i Srbije sastaju se prvi put u istoriji večeras u 20.45 sati u Podgorici počinju utakmicu Trećeg kola Grupe C Lige nacija.\nBitno je naglasiti i da će korteo navijača domaće ekipe krenuti pre utakmice sa glavnog gradskog trga.\nFudbalsku ekspediciju Srbije policija je juče u Podgorici, pred utakmicu Lige nacija, dočekala s maksimalnim oprezom i merama obezbeđenja.\nPredsednik Komisije za bezbednost i sigurnost na fudbalskim takmičenjima Dragoljub Sekulić rekao je da je utakmica sa Srbijom, posle gostovanja Engleske i Italije, jedna od najzahtevnijih u pogledu bezbednosti, i da je s pravom proglašena za duel visokog rizika. Tak\nNajavljeno je da će direktori Uprava policije Crne Gore i Srbije Veselin Veljović i Vladimir Rebić zajedno gledati utakmicu.\nUtakmicu će posmatrati i trener Mančester junajteda Žoze Murinjo, koji je stigao u glavni grad komšijske zemlje.\nInače, iste ovakve scene imali smo prilike da vidimo i kada je Partizan pre nešto više od godinu dana, u julu 2017. gostovao Budućnosti na istom ovom stadionu. Tada je sve proteklo u miru, nije bilo većih navijačkih incidenata, osim nekoliko malih čarki standardnih za utakmice na ovim prostorima.\nMURINJO GLEDA BIVŠEG IGRAČA VOŽDOVCA: Srušio Zvezdu, a sada je na oku Mančestera!\nVELIKA POBEDA PRAVOG FUDBALA I HUMANOSTI: "Propali fudbaleri" sakupili preko 250 hiljada za pomoć deci!\nFudbalska reprezentacija Crne GoreFudbalska reprezentacija SrbijeNavijači SrbijeNavijači Crne GorePodgoricaKafići


Zajednička veganska večera- Solidarnost, ne granice! - Novi Sad, Serbia\nZajednička veganska večera- Solidarnost, ne granice!\nEvent organized by Volonterski centar Vojvodine\nU sredu 04. aprila, VCV (Volonterski centar Vojvodine) i CK13 spremaju vegansku večeru da bi podržali organizacije BelgrAid, Rigardu i Eskuela kon alma, koje pružaju podršku migrantima i izbeglicama zaglavljenim u Srbiji.\nObrok menjamo za donaciju: pasulj, sočivo ili mleko!\nAli možete i na uobičajen način, priložiti u kutiju za donaciju. :)\nPomenute organizacije svoje aktivnosti sprovode uglavnom u blizini granica u Subotici, Somboru i Šidu, gde obezbeđuju tuševe, čistu odeću i donji veš, obuću, tople obroke i mogućnost da punjenje mobilnih telefona. Rigardu, takođe, na sajtu www.borderviolence.eu, izveštava o slučajevima policijskog nasilja na granici, kao što su ilegalne deportacije.\nOve organizacije, koje na mesečnom nivou pomažu u proseku 150 osoba koje u Srbiji borave van sistema i zvaničnih kampova, čine mladi volonteri iz Evrope i celog sveta koji sami finansiraju svoj boravak ovde, a donacije pojedinaca i drugih organizacija im omogućavaju da sprovode svoje aktivnosti.\nVCV vas poziva da dođete i da probate veganske mediteranske specijalitete koje će za vas spremati naši volonteri iz Italije i Portugala, kao i da se upoznate sa gore pomenutim volonterima, aktivnostima koje sprovode i informišete o situaciji u kojoj žive ljudi na granicama Evropske Unije.\nVojvode Bojovića 13, Novi Sad, 21000, Serbia


Vesti online / Slobodno Vreme / Nauka i tehnologija / VIDEO: Ove moderne izume koristili su u davnoj prošlosti\nZa plastičnu hirurgiju se smatra da se pojavila tek početkom prošlog veka, ali istraživanja pokazuju da su stari Egipćani izvodili estetske operacije.\nMehanizam sa Antikitere je 2000 godina star "računar" koji i danas predstavlja pravu zagonetku, a roboti su takođe nastali ranije nego što ste mislili.\nNovost nije ni sat sa alarmom, s obzirom na to da je još 440. godine pre nove ere Platon koristio sistem cevi ispunjenih vodom koje su ga budile pištanjem.\nPrvi prototip seizmografa pojavio se još 132. godine, dok je Heron Aleksandrijski 50. godine pre nove ere osmislio pokretna vrata.\nNešto više o ovim, i brojnim drugim izumima možete saznati iz priloženog videa:\n* SMS poruke završavate sa tačkom? Evo šta ljudi misle o vama\n* Programer greškom "izbrisao" sopstvenu kompaniju


Eskobar: Udvostruciti napore za kompromisni sporazum BG i PR\nTanjug 5. marta 2022. 12:06\nTIRANA – Specijalni izaslanik SAD za Zapadni Balkan Gabrijel Eskobar smatra da treba udvostručiti napore za postizanje kompromisnog sporazuma između Beograda i Prištine i zaustavljanje akcija koje ugrožavaju stabilnost i napredak u BiH.\nU tekstu objavljenom na sajtu američke ambasade u Albaniji, Eskobar je ocenio da se ne sme dozvoliti Rusiji da iskoristi rat u Ukrajini kako bi zaustavila napredak zemalja Zapadnog Balkana. Eskobar smatra da Rusija ne vodi računa o najboljim interesima tih zemalja i ističe da su njihove ekonomije povezane sa Evropom.\n„Vaši najveći trgovinski partneri i investitori su u Evropskoj uniji. A vaša budućnost je u Evropi kao punopravnih članica Evropske unije“, istakao je Eskobar.\nPrema njegovim rečima, na Zapadnom Balkanu treba uraditi mnogo toga, a posebno je naveo ekonomsku integraciju regiona i iznalaženje trajnih kompromisa i rešenja za nerešene sporove. Eskobar smatra da treba iskoristiti krizu oko Ukrajine da se osigura da buduće generacije na Zapadnom Balkanu žive u zemljama koje su potpuno integrisane u Evropsku uniju, slobodne i u miru. Ističe da Vašington želi da bude partner u tim naporima zemalja Zapadnog Balkana.\n„U borbi između demokratije i autokratije, između suvereniteta i potčinjavanja, nemojte pogrešiti: sloboda će prevladati. Evropa i Zapadni Balkan će izaći još jači“, poručio je Eskobar u tekstu objavljenom na sajtu američke ambasade u Albaniji\nOcenio je da se svet promenio zbog rata Rusije protiv Ukrajine. „Pridružujemo se međunarodnom pozivu svim zemljama, posebno onima u Evropi, da poštuju međunarodno pravo i nedvosmisleno odbace rusku ilegalnu invaziju na svog suseda Ukrajinu. Taj poziv čule su zemlje Zapadnog Balkana. Pozdravljam to što su čvrsto uz Evropsku uniju i slobodni svet“, naveo je Eskobar.\nPrema njegovom mišljenju, Rusija mora biti pozvana na odgovornost i mora se pomoći Ukrajini da, kako je naveo, „potisne ruske invazione snage pre nego što sukob dodatno destabilizuje Evropu“.\nEskobar smatra da će istorija poakazati da je izbor ruskog predsednika Vladimira Putina da pokrene nepravedan i smišljen napad na Ukrajinu učinio Zapad ujedinjenijim, a Rusiju eksponencijalno slabijom.


Radnici PKB od novog vlasnika očekuju povišicu\nRadnici PKB očekuju da im novi poslodavac, kompanija Al Dahra, od maja poveća plate, jer će se tokom aprila pregovarati o uslovima za novi Kolektivni ugovor, rekao je predsednik Samostalnog sindikata Milisav Đorđević.\nOn je agenciji Beta rekao da će najvažniji zahtev biti da se radnicima nadoknadi bar deset do 15 odsto umanjenja zbog toga što im se, prema važećem Zakonu o radu, prelaskom kod novog poslodavca zbog prodaje PKB arapskoj kompaniji u plate više ne obračunava nadoknada po osnovu minulog rada i otežanih uslova rada.\nPKB je u oktobru 2018. godine prodat kompaniji Al Dahra iz Ujedinjenih Arapskih Emirata za 105,055 miliona evra. Prodato je 16.785 hektara zemljišta PKB, objekti, oprema, rezervni delovi, kao i imovina zavisnih društava – Ekolaba, Instituta PKB Agroekonomik i Veterinarske stanice PKB. Vrednost stočnog fonda je posebno obračunata na oko 18 miliona evra.\n“Uskoro ćemo početi da pregovaramo o novim uslovima za Kolektivni ugovor i imamo obećanje da će plate biti povećane”, rekao je Đorđević i dodao da se očekuju povišice koje bi plate izjednačile sa onima koje su radnici tog preduzeća imali pre privatizacije.\nSa novim poslodavcem će se pregovarati, kako je rekao i o nadoknadi za posebne uslove rada.\nAl Dahra je preuzela potpuno upravljanje PKB 1. decembra prošle godine kada su radnici potpisali ugovore o radu na rok od pet meseci. Ti ugovori ističu 30. aprila kada će biti potpisani novi ugovori o radu i kada će Al Dahra prema kupoprodajnom ugovoru steći pravo na smanjenje broja zaposlenih.\nPrema tom ugovoru, Al Dahra je dužna da u roku od tri godine zadrži 1.000 radnika, a sada ih je 1.700. Đorđević je rekao da broj zaposlenih nije smanjen uprkos gašenju službe obezbeđenja, jer je primljeno onoliko novih radnika koliko je i otišlo.\nPrema ranijoj proceni sindikata, PKB ne može da radi bez 1.300 do 1.400 radnika. Posle prodaje PKB svi radnici su dobili otpremnine po 450 evra po godini staža, a najveća je bila oko 20.000 evra i isplaćene su iz kupoprodajne cene.\nCarGo uzalud pokušavao da dobije taksi dozvolu


PRIVREDNE ZONE BEOGRADA\nU skladu sa značajem, potrebama i interesovanjem predstavnika privrednih društava/preduzeća i stručno upravnih institucija, održana je sednica sa sledećim dnevnim redom:\nGeneralni urbanistički plan Beograda ’2021 (GUP) – izmene i dopune i odnos prema novom Zakonu o planiranju i izgradnji Republilke Srbije\n- generalni direktor mr Žaklina Gligorijević, direktor sektora za strateško planiranje Milica Joksić, rukovodilac izrade GUP-a Jovan Urošević, pomoćnik direktora Dušan Milanović\nSpecifičnosti, bazne postavke, principi i kriterijumi vođenja teretnog saobraćaja kroz Beograd\n- Tomislav Mihailović, Petar Đapić\nLuka Beograd, ad\nMr Dragan Stefanović, sekretar Udruženja saobraćaja i telekomunikacija je pozdravio prisutne goste i istakao da je razvoj Beograda vezan za određena planska dokumenta pre svega, Generalni urbanistički plan do 2021. godine, njegove dopune i izmene, i novi Zakon o planiranju i izgradnji. Za razvoj Beograda značajnu ulogu u definisanju aktivnosti imaju planska akta. Generalni urbanistički plan Beograda je usvojen 2003. godine, a 2008. i 2009. godine su urađene izmene i dopune koje između ostalog definišu lokacije za razvoj privrednih aktivnosti (privredne zone), za koje su izuzetno zainteresovani privreda i društvo.\nMr Žaklina Gligorijević, generalni direktor Urbanističkog zavoda, zajedno sa svojim saradnicima je predstavila najznačajnije izmene GUP-a koje se prvenstveno tiču definisanja privrednih zona i saobraćaja, kao njihovog integratora. GUP predstavlja strateški okvir za bilo kakvu aktivnost koja se tiče gradnje i pribavljanja neophodne dokumentacije. Najznačajniji razlozi za izmenu plana bili su neusaglašenost trasa saobraćajnica u Generalnom planu i planovima detaljne regulacije i potreba Grada za otvaranjem novih privrednih zona na ulazno/izlaznim pravcima grada. Kao posledica toga, definisani su tzv privredni parkovi na 1800 hektara novoplaniranog građevinskog zemljišta. To su velike površine sa dobrom saobraćajnom opremljenošću i izuzetno visokim ekološkim kriterijumima. GUP predviđa i kategoriju socijalne stanogradnje gde bi se pri gradnji primenjivao model javno/privatnog partnerstva.\nJovan Urošević, rukovodilac izrade GUP-a prezentirao je izmene plana, svrstane u nekoliko tematskih grupa i to pre svega: saobraćajne sisteme i podsisteme od republičkog i gradskog značaja, zaštita pojedinih zona, definisanje namene površina, sugestije i primedbe na GUP.\nU diskusiji su učestvovali predstavnici Urbanističkog zavoda – Dušan Milanović, Plovputa – Duško Isaković, Instituta „Kirilo Savić“ – dr Marija Vukić, JP Putevi Srbije – Zvonko Avramović, i drugi.\nTomislav Mihailović, odgovorni projektant Saobraćajnog insituta CIP, predstavio je osnovne karakteristike teretno-tranzitnog saobraćaja u Beogradu. Ukupan broj kretanja u Beogradu dnevno iznosi 2.8 miliona, od čega na putnička vozila odlazi 470 000 kretanja dnevno. Na uvodno/izvodnim pravcima Beograda, u oba smera snimljeno je 18 800 teretnih vozila, i to najveći broj je iz pravca Niša, Ibarskog puta i Pančeva. Tranzitni teretni saobraćaj, po svojim karakteristikama ne pripada gradskoj uličnoj mreži i njegov ulazak u gradsko tkivo narušava mu uobičajen režim vožnje što može da izazove značajne probleme u bezbednosti saobraćaja. Takođe, ovaj vid saobraćaja kako zbog svojih karakteristika i osobina roba koje se transportuju može da predstavlja povećan rizik za životnu sredinu. Smanjenje njegovog štetnog uticaja može se ostvariti kroz mere koje ne predviđaju nova ulaganja, zatim kroz ulaganja u visokokapacitativne saobraćajnice kao veze postojećih teretnih koridora i izgadnjom obilaznice oko Beograda koja bi sa postojećim autoputem predstavljala glavne nosioce teretnih tokova.Generalni direktor kompanije Schenker u Srbiji, Slavoljub Jeftić je putem video prezentacije prisutnima predstavio tehnologiju transporta, pretovara i skladištenja tereta. DB Schenker je kompanija koja se bavi transportom i logistikom, sa poslovnom tradicijom dugom 137 godina. Broji 93 000 zaposlenih i posluje na 2 000 lokacija u 150 zemalja širom sveta. Na tržištu evropskih transportnih usluga važi za lidera u drumsko/železničkm transportu, dok u pomorkom transportu zauzima treće mesto.\nProjekat "Grad na vodi" – Luka Beograd, prezentirala je Ana Zatezalo Šenk, direktor za razvoj projekta. Nakon mnogobrojnih istraživanja i studija, uz učešće velikog broja partnera, projekat će se realizovati u četiri faze koje će trajati od po četiri i pet godina. Na površini od 60 hektara, blokovi za izgradnju će zauzimati 35 hektara, dok 55% od ukupne površine će biti predviđeno za poslovni prostor i delatnosti.\nVeliki broj projekata vezanih za saobraćajni sistem u Beogradu nedvosmisleno će dovesti do unapređenja privrednih aktivnosti, jer saobraćaj i predstavlja jedan od najznačajnijih integratora privrede. Udruženje saobraćaja i telekomunikacija Privredne komore Beograda učestvuje i pokreće veliki broj pitanja za rešavanje i razvoj saobraćajnog sistema grada Beograda i Republike Srbije.


► Republikanci odneli pobedu u oba doma Kongresa\nNa američkim međuizborima republikanci su odneli pobedu u oba doma Kongresa - osvojili su većinu mesta u Senatu kao i u Predstavničkom domu.\nRepublikanci su time obezbedili najmanje 52 glasa u 100.članom Senatu.\nRezultati izbora znače da će novi saziv Kongresa od januara biti pod punom kontrolom republikanaca, koji će predvoditi sve odbore u oba doma Kongresa i određivati zakonodavnu agendu.\nTo će biti, kako ocenjuju agencije, ozbiljna poteškoća za američkog predsednika i demokratu Baraka Obamu tokom naredne, njegove poslednje dve godine predsednikovanja.\nRepublikanci su odneli pobedu i u izbornoj trci za guvernera na Floridi i u Viskonsinu, gde su demokrate bile ubeđene da će zadati udarac protivniku, navela je agencija AP.\nAmerikanci na međuizborima, koji se održavaju na polovini predsedničkog mandata, biraju 435 članova Predstavničkog doma, 36 od 100 članova Senata i guvernere 36 od 50 saveznih država.\nMnogi analitičari predvideli su pre glasanja pobedu republikanaca, pošto popularnost predsednika Obame prema poslednjim istraživanjima, beleži značajan pad, ispod 40 odsto.


Matijević hoće Slaviju luks hotel - Ekonomija - Dnevni list Danas\nPočetna » Vesti » Ekonomija » Matijević hoće Slaviju luks hotel\nRadnici tri državna hotela u centru Beograda danas protestuju zbog najavljene licitacije\nMatijević hoće Slaviju luks hotel\nRadnici Slavija hotela prijavili su Policijskoj stanici na Vračaru da će se danas okupiti ispred poslovnih prostorija u znak protesta „zbog otimanja sredstava za rad i ugrožavanja egzistencije“, saznaje Danas.\nProtest je zakazan u isto vreme kada je najavljeno da će predstavnici kompanije Matijević i Park plaze iz Pule kao zainteresovani kupci, doći u obilazak hotela Slavija luks koji je javni izvršitelj oglasio za prodaju. Reč je o postupku u kome je arbitražno veće utvrdilo dug od dva miliona evra austrijskoj firmi Fil Šar, sa kojom je hotel do 2007. organizovao igre na sreću. U Slaviji, međutim, tvrde da nikome ne duguju, traže odlaganje izvršenja jer su pokrenuli postupak za poništaj arbitraže kao i krivičnu prijavu protiv članova arbitražnog veća.\nU sindikatu preduzeća naglašavaju da neće dozvoliti prodaju, već samo privatizaciju tog kompleksa od tri državna hotela u centru Beograda, i to na način kako je Vlada utvrdila, modelom prodaje kapitala kroz prikupljanje ponuda sa javnim nadmetanjem. Krajem prošle nedelje i Skupština preduzeća, koju inače imenuje Vlada, saglasila se sa stavom poslovodstva i sindikata pa je Policijskoj upravi i sa tog nivoa stiglo obaveštenje da potencijalnim kupcima neće biti omogućen pristup objektu.\nU tom dopisu ukazuje se da su Slavija hoteli javnom izvršitelju podneli zahtev za odlaganje licitacije, ali da on o tome nije odlučio u celosti. To je potvrdio i Privredni sud koji je upozorio izvršitelja da je dužan da odgovori, ali kako to u proteklih sedam meseci, od momenta podnošenja zahteva nije učinjeno, u Slavija hotelima smatraju da procedura koja prethodi rešenju za licitacionu prodaju nije ispoštovana. Izvršitelja Marka Vukićevića smo pitali da li je odgovorio Slavija hotelima na zahtev, ali on kaže da je „shodno članu 494. Zakona o izvršenju i obezbeđenju, javni izvršitelj dužan da kao poslovnu tajnu čuva podatke koje je saznao u obavljanju delatnosti“ i uputio nas da od stranaka u postupku zatražimo informacije.\n– Sumnjam da su Arbitražno veće i tužilac činili jedan tim. Nisu nam dozvolili izvođenje dokaza, saslušanje svedoka kao ni veštačenje. Presuda je doneta na brzinu, kako bi se preduhitrila prvostepena presuda Privrednog suda u Beogradu, kome smo podneli tužbu za izuzeće članova veća. Odluka u arbitraži bila je za nekoliko dana brža, a prema proceduri, ona automatski postaje izvršna, nema žalbe već je moguće samo pokrenuti sudski proces za njen poništaj, što smo i učinili. Za takvu tužbu smo imali i dosta osnova, jer arbitražna odluka ima mnogo grešaka i protivrečnosti – kaže za Danas Jovićević i dodaje da je u pitanju organizovani kriminal, zbog čega bi policija i tužilaštvo morali što pre da reaguju.\nOn posebno ukazuje na deo arbitražne odluke u kojoj se navodi da je „bazirajući se na opštim stavovima iskustva, članovima arbitražnog veća prihvatljiva tvrdnja tužioca da je vršio ulaganja u zajednički poduhvat počev od njegovog nastajanja, pa sve do okončanja“ pa je sa tim stavom, bez ekonomskog veštačenja i materijalnih dokaza o ulaganju, Arbitražno veće sastavljeno od profesora prava, utvrdilo da postoji dug.\nŠta je osnov odštete\n– Krajnje je maliciozno, sa težnjom da izazove zabludu, tvrđenje Slavija hotela da je aneksom sedam utvrđeno da nema neizmirenih potraživanja između ugovorača, jer su nakon tog, zaključena još četiri aneksa od kojih su 10 i 11 presudni, jer navode obaveze dužnika koje nisu izvršene što je osnov nanete štete austrijskoj firmi. Takođe, direktor Slavije manipuliše javnim mnjenjem kada navodi da je Fil Šar izneo svoju opremu, jer se to odnosi na automate iz slot kluba a ne iz kazina na koji se zahtev za odštetu odnosi. I iz tog detalja jasno je da se radi o spinovanju javnosti kako bi direktor Jovićević otklonio sa sebe odgovornost za propadanje hotela – kaže za Danas podgorički advokat Vladan Bojić koji u ovom predmetu zastupa Fil Šar i podseća da je predlog za odlaganje izvršenja putem privremene mere, pravosnažno odbacio Privredni sud u Beogradu.\n4 reagovanja na “Matijević hoće Slaviju luks hotel”\nKradja drzavnog budzeta kaže:\n27. decembra 2017. u 14.39\nKatarina Saranovic je vlasnik 100% udela austrijske firme Fil-Sar. Ona uz pomoc svog advokata Vladana Bojica podmitila korpumpirane arbitre da dosude nepostojece potrazivanje njenoj fantomskoj firmi. Radnici Slavije samo napred i borite se do kraja prorive belosvetske prevare!\n27. decembra 2017. u 15.06\nGospodine Jovicevicu,slazem se sa vama da je u pitanju kriminal,ali kako vam hotel spolja izgleda(na jednu jeftinu ambalazu), jer dozvoljavate ZBOG PARA da se oskrnavi fasada zgrade,nista to nine drugo,nego li kriminal.Pa prema tome,kako se vi ophodite prema vasem hotelu i izgledu same Slavije,tako se oni ophode prema biznisu !!!\n27. decembra 2017. u 19.15\nJel““ to onaj Matijević što preprodaje meso i mesne preađevine? Da li je neka inspekcija proverila njegovo 2poslovanje"““ Da li jproverila gde (u belom svetu) i kako kupuje meso? Da li je proverila kolliko je to kupljeno meso staro, koliko puta zameznuto, pa odmrznuto?…


► Predsednik Izraela primio Libanca koji poklanja Hitlerov šešir\nAbadalah Šatila platio je prošlog meseca na aukciji u Minhenu 600.000 evra za predmete koji su pripadali nacistima, navodno u nameri da ih uništi, ali je naposletku odlučio da ih pokloni nekoj jevrejskoj organizaciji.\nIzmedju ostalog je kupio cilindar Adolfa Hitlera, srebrom optočenu knjigu Hitlerovog "Majn Kampfa", pisaću mašinu koju je koristila sekretarica vodje nacista. Sve te predmete pokloniće Memorijalnom centru holokausta "Jad Vašem", u Jerusalimu.\n"Hitler je oličenje zla za svakoga, ne samo zla za Jevreje, nego zla i za hrišćane, zla za čovečanstvo i zato mi je bilo važno da kupim te predmete", rekao je Šatila.\nAvner Šalev, predsedavajući "Jad Vašema", rekao je da Memorijalni centar "obično ne podržava trgovinu predmetima koji potiču od nacističke partije", ali "odgovara nam da oni budu u rukama muzeja ili javnih kolekcionara, ne u privatnim rukama".\nNa konferenciji za novinare u Rivlinovoj rezidenciji, Šatila je rekao da su neki u Libanu kritikovali njegovu donaciju Izraelu: "Dobio sam poruke da sam izdajnik, da sam pomogao neprijatelju.., da se ne vraćam u Liban".\nPredsednik Izraela mu je zahvalio za poklon "od velike važnosti" rekavši da je to važno jer su poricanje holokausta i neonacizam u porastu.\nPredsednik Izraela pozvao zavađene šefove stranaka da zajedno naprave vladu\nPredsednik Izraela Ruven Rivlin apelovao je danas na suprotstavljenje političke blokove da nađu načina da se ujedine posle trećih parlametarnih izbora za manje od godinu dana na kojima niko...


Gradska uprava za urbanizam povećava sredstva planirana za održavanje gradskih i nekategorisanih puteva za 32 miliona dinara, Gradska uprava za budžet, finansije, privredu, poljoprivredu i investicije za 30 miliona dinara, a Gradska uprava za društvene delatnosti povećava sredstva opredeljena za razne vrste pomoći i podrške porodicama sa decom, socijalna davanja i za prevoz bolesnih do kliničkih centara, za 39,5 miliona dinara.\nGradska uprava za zaštitu životne sredine i komunalne poslove planirana sredstva povećava za 22 miliona dinara.\nNa sednici je utvrđen i cenovnik usluga taksi prevoza po kome start u sve tri tarife iznosi 75 dinara, kilometar vožnje u prvoj je 85, drugoj (za vožnju od 22 do 6 izjutra) 90, a u trećoj tarifi, koja podrazumeva taksiranje nedeljom i praznikom, 100 dinara. Sat čekanja za sve tarife biće 700 dinara.\nNIKAD POSEĆENIJI VAŠAR: Čočetova ulica u Jagodini okupila staro i mlado (FOTO)\n09. 08. 2021. u 20:00\n"KERBER" OKUPIO PREKO 4.500 LJUDI: U okviru „Kulturnog leta“ večeras „Garavi sokak“\n07. 08. 2021. u 16:03\nPrevoznik bolesnih lica van teritorije grada Jagodine umesto Doma zdravlja biće Gradski centar za socijalni rad, jer grad Jagodina više nije osnivač Doma zdravlja, već posluje u okviru Zdravstvenog centra, čiji je osnivač Republika Srbija, složili su se odbornici.\nPredsednik Skupštine grada Jagodine Dragan Marković Palma na sednici je apelovao na sugrađane da se vakcinišu, jer broj zaraženih svakodnevno raste u celoj Srbiji, a imunizacija je jedini način da se pandemija zaustavi.\nDragan Marković Palma Jagodina putevi poljoprivrednici Skupština grada Skupština grada Jagodine socijalna davanja poljoprivrednici u Paraliji


„Banović Strahinja“ večeras u Šabačkom pozorištu – Podrinske\n„Banović Strahinja“ večeras u Šabačkom pozorištu\nU čast nagrađenih, poslednje večeri festivala „Pozorišno proleće“, u ponedeljak, premijerno će u Šabačkom pozorištu biti izvedena predstava „Banović Strahinja“ u režiji Nebojše Bradića. Mihizova dramatizacija, jedna od najboljih na temu srpske epike, čitana iz ugla novog veka, rađena je u koprodukciji Narodnog pozorišta u Prištini i Šabačkog pozorišta, a nakon odličnog prijema u Gračanici i Zvečanu, premijerno će je videti i šabačka publika.\nDirektor Narodnog pozorišta u Prištini Predrag Radonjić prihvatio je poziv reditelja da sarađuje sa Šabačkim pozorištem na projektu koji, kako je ocenio, ima ozbiljan nacionalni teatarski značaj.\n-Mihizova dramatizacija „Banović Strahinje“ je naša pozorišna klasika i Bradić je ovog puta pružio savremeno čitanje te iste tradicije potpuno ga povezavši sa modernim vremenom, neposrednom istorijom. Komad je apsolutno aktuelan, biće zanimljiv, odrađen na moderan način, sa savremenim kostimima. Posebno mi je drago što smo ovu predstavu radili sa kolegama iz Šapca kao koprodukciju, mislim da je to važan korak za oba pozorišta i da je u našem teatarskom životu to jedna vrlo značajan momenat. Važan tekst u važnom trenutku, koji nije izgubio svoju aktuelnost i ima mogućnost i dan- danas da postavi i otvori mnoga pitanja. To je mnogo šire od toga, nije samo otvaranje pitanja u vezi sa kosovskom mitologijom, jedna zaista univerzalna i velika tema i novo čitanje drame koje je Bradić ponudio na upečatljiv, sažet i jasan način- istakao je Radonjić.\nKako je objasnio reditelj, od trenutka dogovora do same premijere prošlo je nešto više od dva meseca, što je za pozorišne prilike u Srbiji, a i šire, podvig. Uz dobru energiju i posvećenost kolega, rezultat nije izostao. Predstava ima video sloj, u okviru kojeg se emituje dokumentarni materijal, montiran tako što su korišćeni prizori iz bombardovanja Srbije i Kosova ’99 godine, kao i Sirije. Dešava se u jednom prostoru, glumci nose savremene kostime, u njima se osećaju dobro i vode konverzaciju i to je, veruje, bliže Mihizovoj ideji. Uoči svakog velikog rata je otmica žene, a Bradić smatra da je to jedna od najboljih drama napisanih na temu srpske epike i klasičnih dela srpske dramske književnosti u predstavi pročitana iz ugla novog veka.\n-Taj ugao podrazumeva nekoliko važnih nivoa. Jedan je način na koji se ova drama, koja se bavi važnim istorijskim događajem, uklapa u savremenu istoriju, vreme ratova, prevrata, velikih sudara između država, kakav je u Mihizovom predlošku bio i sam Kosovski boj. Druga linija je medijska manipulacija, uloga medija u formiranju politika, korišćenje nacija, vera i svih onih ideologija u nekom trenutnom, dnevnom cilju. To nam je, nažalost, veoma poznato i mislim da je Mihiz tu bio rodonačelnik takve društvene kritike koja ima elemente satire. Treća, verovatno za publiku najvažnija, je sama priča Banović Strahinje. Ona nastaje na osnovu jedne od najlepših pesama pretkosovsko- kosovskog ciklusa u kojem svi znamo da Banović Strahinja prašta svojoj ženi nešto što je u tom trenutku bilo neoprostivo. Međutim, činjenica je da on u stvari ne prašta, on joj samo spašava život, na svoj način ovu temu čini još zanimljivijom, aktuelnijom, možda i savremenijom. U ovom trenutku, dolazi kao drama koja nije oštećena vremenom, savremeni tekst koji možemo tretirati jako živo i u tom smislu smatram da će uspostaviti punu komunikaciju sa publikom- naveo je reditelj.\nTežak glumački zadatak, igranje uloge pod budnim okom kamera, u TV studiju na sceni, Zoran Karajić (Jug Bogdan) je sa radošću prihvatio. Poslednjih godina, na čelu direktora, većinu predstava radio je u koprodukciji sa drugim pozorištima, te mu se ideja o saradnji dopala.\n-Proizvod koji smo dobili je značajan za srpsko pozorište u ovom trenutku, po temi, pristupu, onome što smo hteli da kažemo i konačnim rezultatom toga što smo radili. Uživao sam radeći predstavu, a kolege su pokazale izuzetan nivo profesionalnosti i ozbiljan glumački talenat- istakao je Karajić.\nPored njega, uloge tumače: Nebojša Đorđević (Banović Strahinja), Milan Vasić (Vojin Jugović), Dušan Simić (Boško Jugović), Igor Damnjanović (Sluga Milutin), Milena Jakšić (Žena), Anika Grujić (Majka Jugovića).\nNakon premijere u Šapcu, predstavu će videti i beogradska publika.


SNEŽNA MEĆAVA ZAHVATILA SAD Otkazano 3.000 letova, zatvorene škole\nZbog jakih snežnih padavina na severoistoku SAD zatvorene su škole, a aviokompanije su otkazale hiljade letova.\nMećava uz jak vetar počela je noćas i očekuje se da će se nastaviti možda i naredne noći.\nOvo su najveće snežne padavine na severoistoku SAD ove zime koja je do sada bila blaga.\nOčekuje se do 30 centimetara snega u Njujorku i do 45 centimetara u nekim delovima Nove Engleske.\nNajave o padavinama date su juče dok je vreme bilo prolećno, u Njujorku je bilo iznad 16 stepeni Celzijusa. Danas je otkazano oko 3.000 letova sa aerodroma u Njujorku, Bostonu i Filadelfiji, prema vebsajtu FVlajtaver (FlightAware.com) koji beleži sva kašnjenja i otkazivanja.\nŠkole su zatvorene u Njujorku, Bostonu i Filadelfiji i u svim manjim gradovima u toj oblasti, iako je manje snega palo u Filadelfiji nego što je očekivano.\nGradonačelnik Bostona rekao je da će javne škole u tom gradu ostati i sutra zatvorene.\nGuverner džave Masačusets gde se nalazi Boston, rekao je da je bilo nekih saobraćajnih nesreća, ali ne i većih problema. On je rekao da ima izveštaja o manjim poplavama na obali i da je nekoliko stotina kuća ostalo bez struje. U Njujorku je primetna manja gužva na ulicama, mnogi ljudi su ostali da rade od kuće radije nego da rizikuju da idu kolima ili vozovima usred oluje.\nGradonačelnik Njujorka Bil de Blazio pozvao je građane da ostanu kod kuće i svakako da izbegavaju da koriste kola.\nU američkim državama Konektikat i Masačusets neke zone su čak zahvaćene pravim mećavama prćenim grmljavinom, rekao je jedan zvaničnik nacionalne meteorološke službe. Upozorenje na mećave ostaje na snazi za Roud Ajlend i Masačusets mada se očekuje da će padavine prestati sutra kada bi mogao da se normalizuje aviosaobraćaj.


GOLUBAC:Povodom izrečenih laži i neprofesionalnog pisanja portala ,,TPK NEWS’’ O OZLOGAŠENOJ ORGANIZACIJI ,,KOZA NOSTRA’’, Opština Golubac dostavila je medijima saopštenje za javnost!. - eGolubac\nGOLUBAC:Povodom izrečenih laži i neprofesionalnog pisanja portala ,,TPK NEWS’’ O OZLOGAŠENOJ ORGANIZACIJI ,,KOZA NOSTRA’’, Opština Golubac dostavila je medijima saopštenje za javnost!.\nZlonamerno, tendenciozno i uvredljivo pisanje portala “TPK News“ koji već duže vreme plasira lažne i neistinite tvrdnje , često prelazi sve granice dobrog ukusa i šteti ugledu kako lica o kojima su neistinite tvrdnje iznete, tako i samog portala. Izmišljenim tvrdnjama koje se u tekstovima portala iznose ide se za time da se na ovakav podmukao način diskredituju zaposleni u lokalnoj samoupravi, ali i njihovi članovi porodica.\nVerujemo da većina građana i sama zna da su tvrdnje portala da u Golupcu postoji ozloglašena organizacija “Koza nostra” sastavljena od lopova, tabadžija i kriminalaca u potpunosti izmišljene, sve kako bi se omalovažili članovi porodice Predsednika opštine dr Nebojše Mijovića, naročito njegovi sin i snaha.\nTvrdnja portala da je Predsednik opštine “kupio diplomu”, još jedna je od gnusnih laži koje iznošenjem u javnost nanose ogromnu štetu ugledu, kako lica kome su upućene, tako i samoj opštini Golubac. Ovo naročito, obzirom da je dobro poznato koliko je dr Nebojša Mijović stručan i koliko je učinio za izlečenje brojnih građana opštine i drugih.\nAutori ovakvih tekstova, međutim, izbegavaju svaki vid odgovornosti za iznošenje ovakvih neistina i uvreda krijući se iza plašta anonimnosti i objavljujući svoje tekstove na portalu koji je registrovan van zemlje. Ovo upravo iz razloga što je javno iznošenje ovakvih neistinitih i uvredljivih tvrdnji, između ostalog, i kažnjivo zakonom. Državni organi, nadalje, i pored učestalih apela opštine, nisu reagovali na protivzakonit rad portala na adekvatan način, te je portal nastavio da objavljivanjem uvreda, laži i neistinitih afera dovodi u zabludu svoje čitaoce, pribirajući neprestano i besramno od istih novac od reklamiranja. Napominjemo da nikome ne smeta objavljivanje informacija i vesti o radu funkcionera i zaposlenih opštine, bilo dobrih ili loših, te da je neophodno da iste budu objavljivane kako bi narod bio upoznat o radu pomenutih lica. Protivimo se, međutim, širenju izmišljenih tvrdnji i uvlačenju u izmišljene afere članova nečije porodice i dece samo kako bi se, bez obzira na način i sredstvo, zaradilo od prikupljanja poseta građana portalu ili kod stanovništva izazivala politička ili kakva druga podela i funkcioneri opštine prikazali na što lošiji način.\nRazumemo političke motive pomenutih napada i jasan nam je cilj radi kojih su upućeni, te ukazujemo autorima i urednicima da se njihov cilj može postići i na mnogo uljudniji i profesionalniji način, a ne kroz kroz navođenje neistina, izmišljenih afera i jeftinih uvreda upućenih funkcionerima opštine i članovima njihovih porodica.\nOvo saopštenje, namenjeno je obaveštavanju stanovnika opštine i šireg područja, o tome da je glavni cilj tekstova objavljenih na ovom portalu da se, u nedostatku bilo kakvih realnih razloga i povoda, a u cilju političke propagande i lake zarade umanje ili ponište brojni rezultati i uspesi koje je sadašnja vlast ostvarila na čelu sa dr Nebojšom Mijovićem kao Predsednikom opštine.\nNadamo se da će se urednici i autori portala u budućnosti uzdržati od iznošenja lažnih tvrdnji, izmišljenih afera i uvreda, kako na račun funkcionera opštine i članova njihovih porodica tako i na račun svih ostalih lica, te da će urednici u budućnosti nastojati da prethodno provere istinitost informacija koje objavljuju i da će se rad samog portala u budućnosti odvijati na jedan profesionalniji i odgovorniji način.\nОбјављено у -iNFO Објавио\tLjubiša Nastasijević On:\t17. фебруара 2021.\nU Opštini Golubac podeljena autosedišta roditeljiema novorođenih beba rođenih u 2020.godini(FOTO).\nU prošloj godini Golubac,Golubačku tvrđavu i manastir Tumane posetilo 400 hiljade turista(FOTO).\nGOLUBAC: Biblioteka ,,Veljko Dugošević“ u Golupcu i pored pamdemije od Kovida-a 19 realizoavala deo svojih kulturnih aktivnosti u prošloj 2020.godini (FOTO).\nU Braničevskom okruga registrovano je još 37 slučajeva zaraze Kovidom 19


Sestrić nepostojeće tetke iz Kanade nastavlja da krši zakon | Kosova.info\nDom|Najnovije|Sestrić nepostojeće tetke iz Kanade nastavlja da krši zakon\nSestrić nepostojeće tetke iz Kanade nastavlja da krši zakon\nPredsednik Stranke slobode i pravde Dragan Đilas kaže za Danas da ministar policije Aleksandar Vulin nastavlja da krši zakon.\nOn je to rekao komentarišući najavu ministra policije Aleksandra Vulina da će policija „reagovati u skladu sa svojom snagom i ovlašćenjima“ i „primeniti nasilje“.\n„Prave se nepotrebne tenzije. Ali, ako to zavisi od policije onda će policija reagovati u skaldu sa svojom snagom i ovlašćenjima, onda ćemo morati da primenimo nasilje“, rekao je Vulin u jutarnjem programu TV Hepi, navodeći kako policija „radi sve da do nasilja ne dođe“.\n„Julovac Mire Marković, Novosađanin koji je po diplomu išao u Kragujevac na fakultet na kome su desetine profesora optužene za prodaju ispita, sestrić nepostojeće tetke iz Kanade, nastavlja da krši zakon iz dana u dan. U svom ludilu ide dotle da sam priznaje da policija pribegava nasilju, a ne da koristi silu kako to zakon u pojedinim situacijama dozvoljava“, naveo je Đilas.\nPrema njegovim rečima, niko nema pravo da poziva ili preti nasiljem.\n„Čovek koji je naredio povlačenje policije sa mosta u Šapcu, kako bi batinaši mogli da odrade svoj posao, suočiće se posle 3.aprila sa ozbiljnim optužbama i krivičnim postupkom koji ce biti pokrenut za niz nezakonitih dela koje je počinio“, rekao je predsednik SSP.\nPojedini pripadnici policije su na protestima u subotu u Beogradu i Novom Sadu prema građanima u blokadi primenili nepotrebnu silu.\nA ministar se lično iza kordona policije pojavio na blokiranom auto-putu kod Sava centra.\nSagovonici Danasa smatraju da je to učino jer je želeo je da kontroliše unuformisani deo policije jer zna da je većina policajaca na strani naroda.\nDanas je predsednik Srbije Aleksandar Vučić rekao da je savetovao policiji da se u subotu 4. decembra na sledećoj blokadi povuče i ne reaguje ukoliko ne bude bilo potrebe.\nA o tome šta bi mogli biti Vučićevi potezi za narednu subotu naši sagovonici da smatraju da bi mogao da angažuje huligane i pojača prisustvo policije, ali se ne isključuje ni mogućnost da povuče sporne zakone o eksproprijaciji i referendumu.\nEKSKLUZIVNO: Shell želi da se vrati u Libiju ulaganjem nafte, plina, solarne energije


Sabor trubača u Guči od 3. do 9. avgusta\nDragačevski Sabor trubača održaće se od 3. do 9. avgusta u Guči, najavili su danas organizatori te manifestacije.\nTo će biti 55. Sabor koji će okupiti najbolje izvođače trubače iz Srbije i Evrope, a očekuje se poseta više od 200.000 ljudi iz Srbije i okolnih zemalja, rečeno je na konferenciji za novinare u Turističkoj organizaciji Srbije. Finalni deo, u kome će se takmičiti 16 orkestara, biće u petak, 7. avgusta. Pored takmičarskog dela biće organizovan i kulturno-umetnički program.\nPosetioce Sabora zabavljaće i muzičari Goran Bregović, Sanja Ilić i Balkanika, Boban i Marko Marković, Dejan Petrović i Big Bend orkestar, Dejan Lazarević, Ekrem Mamutović, Dejan Jevđić i Elvis Ajdinović. Predsednica opštine Lučani, Vesna Stambolić, najavila je da će se do kraja godine početi radovi na izgradnji Doma trubača u Guči, namenjen smeštaju takmičara i izvođača na Saboru.\nZa tu investiciju potrebno je 49 miliona dinara, od čega je Ministarstvo trgovine, turizma i telekomunikacija obezbedilo 25 miliona dinara.


NASLOVNA » Ne damo svetinje » Mitropolija tvrdi da su policajci pretukli episkopa, policija demantuje\nMitropolija tvrdi da su policajci pretukli episkopa, policija demantuje\nCrnogorska policija pretukla je episkopa dioklijskog Metodija tokom noćašnjeg protesta na mostu na Đurđevića Tari, saopštila je Mitropolija crnogorsko-primorska. Međutim, policija tvrdi da nije primenjivala sredstva prinude prema episkopu. Najvažnije je sačuvati mir, poručio je episkop Metodije i dodao da ne osuđuje policiju.\nU saopštenju Mitropolije navodi se da su vladiku i pojedine vernike policajci oborili na zemlju i tukli pendrecima i nogama.\nDodaju da su povređena i dva vernika, koji su pokušavali da zaštite mitropolita. Jednom od njih je, napominju, polomljen kuk, a drugom ključna kost. Oni su hospitalizovani u pljevaljskoj bolnici.\n„Ovim činom najbolje se potvrdila istinitost riječi premijera Duška Markovića koji je u Skupštini rekao da policija ne smije da primijeni silu protiv vjernika, kakav zakon o slobodi vjeroispovijedanja je usvojen i koliko su Crkva i vjerni narod slobodni u savremenoj Crnoj Gori“, zaključuje se u saopštenju Mitropolije crnogorsko-primorske.\nEpiskop Metodije: Najbitnije sačuvati mir, ne osuđujem policiju\nEpiskop dioklijski Metodije je izjavio da ne želi da incident doprinese zaoštravanju ionako teške situacije u Crnoj Gori.\nRekao je da se oseća dobro i da se vratio vršenju svojih dužnosti.\nEpiskop je naglasio da ne osuđuje policiju za koju je, kaže, svestan da je morala da vrši svoju dužnost, prenosi Srna.\nPoručio je da je sada najbitnije sačuvati mir i pribranost.\nPolicija tvrdi da nije primenila silu\nUprava policija je demantovala navode Mitropolije crnogorsko-primorske da je pretučen episkop dioklijski Metodije.\nPolicija je, kako se dodaje, preduzimala zakonom propisane aktivnosti kako bi se uspostavilo normalno odvijanje saobraćaja i u više navrata upozoravala građane da oslobode blokirani putni pravac.\nPošto građani nisu postupili po upozorenju, već su seli na put u znak protesta zajedno sa episkopom Metodijem, policija je primenjujući zakonom propisana ovlašćenja pristupila deblokiranju putnog pravca gde su građani pružili pasivan otpor, navodi policija.\n„Policija nije primenljivala sredstva prinude prema episkopu Metodiju“, piše u saopštenju.\nKada su se građani razilazili oko 02.55, načelnik Centra bezbjednosti Pljevlja Dragan Slavulj je još jednom razgovarao sa episkopom Metodijem, a on ni tada nije imao primedbi na postupanje policijskih službenika.\n„Nije bilo teško povređenih“\nCrnogorska policija demantuje i navode Mitropolije da su u ovom događaju dva lica zadobila teške telesne povrede.\n„Nakon izvršenih provera, pljevaljskoj hitnoj pomoći javila su se lica koja nijesu sveštena, sa lakim tjelesnim povredama, a niko od povređenih lica nije zadržan u pljevaljskoj bolnici“, piše u saopštenju\nU potiskivanju mase, kako se navodi, i jedan policijski službenik je zadobio lake telesne povrede.\nDirektor bolnice: Niko nije primljen sa prelomom, povređen i policajac\nI direktor Opšte bolnice u Pljevljima Eduar Lalović demantovao je navode Mitropolije o dvojici teško povređenih i rekao da tokom noći i jutra u tu bolnicu niko nije primljen sa prelomom kuka i ključne kosti.\nNaveo je da su u bolnicu primljene četiri osobe, koji su akteri sinoćne blokade puta na mostu u Đurđevića Tari i da je među njima i jedan policajac.\n„Svi su imali lake tjelesne povrede i nakon pregleda u pljevaljskoj bolnici otpušteni su kućama“, rekao je Lalović Vijestima.


Čisti se srpski put u Evropi: Nikad lakše do Lige šampiona i Lige Evrope! - Sportal\nCrvena zvezda Partizan, Liga šampiona Liga Evrope FOTO: Aleksandar Dimitrijević, Shutterstock Foto: Ringier\n"Večiti" jure grupnu fazu Čisti se srpski put u Evropi: Nikad lakše do Lige šampiona i Lige Evrope!\nMiloš Simanović - Vest objavljena: 13:17 - 19.05.2022\nRendžers je rastužio srpski fudbal porazom u finalu Lige Evrope, na penale od Ajntraht Frankurta 5:4 (1:1).\nTim epilogom je blizu da nanese drugi udarac Crvenoj zvezdi u ovoj sezoni, nakon što ju je izbacio u osmini finala, a kada se pogleda da su izabranici Dejana Stankovića na "pol-poziciji" da osvoje titulu i odu u borbu za Ligu šampiona, jasno je da klub iz Glazgova neće biti upamćen po dobrom.\nNavijala je Srbija da "policajci" osvoje trofej kako bi naša zemlja ima dva sigurna učesnika evropske jeseni jer bi šampion igrao plej-of za Ligu šampiona (garantovana Lige Evrope), a viceprvak plej-of za Ligu Evrope (sigurna Liga konferencija).\nMeđutim, te snove je raspršio Ajntraht Filipa Kostića na penal ruletu...\n"Kurcšlus" u Superligi\nFudbaleri Crvene zvezde i Partizana (Foto: Starsport/Srđan Stevanović)\nSada, kada je jasna situacija, bavićemo se evropskom putu naših klubova, iako imao još (malih) nepoznanica.\nPre svega u Linglong Superlige, počevši od titule šampiona, pa do poslednjeg mesta koje vodi jer se između niškog Radničkog, Voždovca i TSC-a.\nKolo pre kraja Crvena zvezda je stavila jednu šapu na titulu, petu u nizu, jer je potrebno samo da osvoji bod protiv Voždovca na stadionu "Rajko Mitić".\nU istom terminu Partizan priželjkuje kiks večitog rivala i pobedom nad Radničkim iz Niša, koji u Humsku ne dolazi na izlet, nadaće se čudu i filmskom scenariju.\nUtakmice iz Beograda "slušaće" TSC jer bi trijumfom nad Vojvodinom, a uz poraz Nišlija i Voždovčana, izvadio vizu za Evropu jer je bio na boljoj poziciji pre plej-ofa.\nKonačni epilog biće poznat u nedelju oko 21.00, ali do tada mi ćemo da se bavimo onim što je poznato.\nPut u Ligu šampiona nikad lakši\nCrvena zvezda protiv Napolija u Ligi šampiona (Foto: Starsport/Srđan Stevanović)\nVeć sada je poznato da šampion Srbije ima nikad lakši put u Ligu šampiona, posebno ako Crvena zvezda odbrani trofej.\nSa "nabildovanim" koeficijentom od 46.000, crveno-beli bi bili nosioci čak i u plej-ofu, samim tim i u trećoj rundi kvalifikacija, što se do sada nijednom nije desilo.\nOgromnim kiksom, kojim bi Partizan uzeo titulu, crno-beli bi takođe bili povlašćeni u kvalifikacijama za elitu, ali samo u trećem kolu, ne i na poslednjem stepeniku.\nU trećoj rundi su poznati svi rivali srpskog prvaka i to su Ludogorec, Šerif, Kluž, Bodo Glimt, Ferencvaroš i Apolon iz Limasola.\nNa prvo pogled su najveće mine mađarski velikan Fradi i nezgodni Bodo, koji je stigao do četvrtfinala Lige konferencije i igrao sjajan fudbal da ga je i Murinjova Roma zapamtila.\nPoželjni u ovoj rundi su Kluž, kome je Crvena zvezda letos očitala lekciju u dva susreta, kao i Apolon, bez obzira na loša iskustva srpskih timova na Kipru u letnjim mesecima.\nPar dana pre zvaničnog overavanja još jedne titule u nizu, poznati su skoro svi učesnici kvalifikacija #UCL za sledeću sezonu. Naša #fkcz takmičenje počinje od trećeg kola i biće povlašćena do kraja kvalifikacija. pic.twitter.com/dVl6KOsP9O\n— Playtony (@Playtony_rsb) May 19, 2022\nPlej-of donosi znatno jače protivnike, tamo su za Zvezdu projektovani Viktorija Plzenj, Karabag, Malme i Trabzon, koji kao iznenađujući šampion Turske čeka rivala na poslednjem koraku pred Ligom šampiona.\nTurci su, očigledno, najveći izazov, kako zbog igračkog kadra, tako i zbog vansportskih faktora, zbog čega su Malme i Karabag, pa čak i Viktorija po meri.\nU drugom scenariju Partizan bio bio "ispod crte", pa bi mogao na znatno jače timove kakvi su zagrebački Dinamo, Olimpijakos, Kopenhagen i Viktoriju.\nOno što je velika većina kod nas naučila je da bi sam ulazak u plej-of garantuje grupnu fazu Lige Evrope, dok bi suprotan epilog doneo baraž za istu.\nVicešampiona Srbije u trećem kolu kvalifikacija za Ligu Evrope čeka povlašćeno mesto, vrlo verovatno i u plej-ofu.\nPartizan sa koeficijentom 24.500 bi vrlo verovatno imao status nosioca, ali za sada to ne može da se potvrdi jer se još ne znaju svi učesnici te faze, odnosno da li će biti iznenađenja kojih uvek ima.\nZa Zvezdu je to sigurica. Slično kao i kod borbe za Ligu šampiona, samim spuštanjem, poraz u trećem kolu vodi u baraž za Ligu konferencija, a dolazak u plej-of sigurni nastup u tom takmičenju uz borbu za LE.\nDetalj sa meča FK Crvena zvezda - FK Partizan\nSrbija će imati još dva mesta u kvalifikacijama za Ligu konferencija, Čukarički kreće od treće runde i izvesno će uzeti ulogu nepovlaščenog, a četvrti će u isti koš, ali od drugog kola.\nSve zato što se nijedan od četiri tima (Čukarički, TSC, Radnički i Voždovac) nisu proslavili na evropskoj sceni, a Voždovčani nisu ni igrali.\nBilo kako bilo, predstojeće leto je lepa prilika za srpske klubove da podebljaju nacionalni koeficijent i iskoriste odsustvo ruskih klubova.\n"Večiti" ne mogu sami da zadrže 11. mesto na UEFA listi. Zato je ova sezona možda i presudna kako ne bismo brzo izgubili pet predstavnika, samim tim i jače pozicije u doigravanju.\nFK Crvena zvezda FK Partizan Liga šampiona Liga Evrope


Državni sekretar Ministarstva zdravlja Srbije Mirsad Đerlek, izjavio je da se očekuje da Vlada Srbije na sednici u četvrtak usvoji nove restriktivne mere protiv korona virusa koje bi na snagu stupile dan kasnije, od petka.\nĐerlek je za Radio-televiziju Srbije (RTS) rekao da se situacija u zemlji pogoršava iz dana u dan i da je to „signal da je potrebno reagovati“, jer je, kako je rekao, očigledno da postojeće mere nisu dale željene rezultate.\nĐerlek je naveo da veruje da je realno očekivati bolje rezultate ako se uspostavi kontrola novih mera i ako bude postojala masovnija podrška građana koji bi trebalo da pokažu maksimalnu odgovornost i disciplinu.\nPrema novim, predloženim merama, ugostiteljski objekti i objekti uslužnih delatnosti, među kojima i tržni centri, moći će da rade samo do 17 sati radnim danima, a vikendom će biti zatvoreni.\nĐerlek kaže da će posle desetak dana ponovo razmatrati situaciju, i da se, ako bude potrebno, mogu očekivati i rigoroznije mere.\nU Srbiji je juče registrovano 7.999 novozaraženih, što je najveći broj u jednom danu od početka pandemije. Takođe, prema poslednjim podacima, za 24 sata preminulo je 48 ljudi. Novi podaci biće saopšteni u sredu u 15 časova.\nOd mera restrikcije, u Srbiji je trenutno na snazi zabrana rada ugostiteljskih i trgovinskih objekata između 18 sati popodne i 5 sati ujutru, prehrambene prodavnice mogu da rade do 21 čas, a od ograničenja su izuzete apoteke, benzinske pumpe i dostava hrane.


Predsednik opštine Novi Bečej, Saša Maksimović sazvao je danas konferenciju za medije, u okviru koje je precizirao i pojasnio najavljene kontrole i nadzor na predstojećim Velikogospojinskim danima.\nNaime, kako je juče najavio predsednik Maksimović, na Gospojinske dane će moći da prisustvuju svi koji prilože dokaz o vakcinaciji, PCR test koji nije stariji od 48 sati, dok će oni koji nemaju ništa od toga biti u obavezi da urade antigenske testove na punktovima koji će biti postavljeni i na kojima će se i vršiti kontrola manifestacije.\n"Prva nejasnoća je vezana za decu. Deca će jedino na predstavi u "Dečjoj ulici" i ukoliko bude kontakta sa izvođačima i zbog gužve, a u trajanju od nekih pola sata maksimalno, eventualno nositi maske. Naravno da ne treba da nose maske dok se šetaju sa roditeljima ili dok se igraju", pojasnio je prvi čovek novobečejske opštine i potom razrešio dilemu oko antigenskih testova.\n"Antigenski testovi se nigde nisu naplaćivali, pa neće ni u opštini Novi Bečej. Punktovi će biti postavljeni na oko 5 lokacija, dakle u samom Novom Bečeju, ali ne i na ulazu u Novi Bečej gde je već svakako gužva zbog parking mesta".\nSaša Maksimović je i ovom prilikom podsetio na važnost vakcinacije i otkrio da se on vakcinisao.\n"To je jedan propust, moj lični. Smatrao sam da ne treba to da ispratim medijski, ali pogrešio sam. Prvu dozu vakcine sam primio 29. marta, a revakcinisan sam 19. aprila 2021. godine, a imao sam i Kovid".\nPodsetićemo, Gospojina se održava od 26. do 29. avgusta, a program će i ovoga puta biti otvoren Ulicom zanatskog piva u četvrtak 26. avgusta.


» Lepa Brena vratila Draganu na „Pink“!\nLepa Brena vratila Draganu na „Pink“!\nVišegodišnji sukob koji Dragana Mirković ima sa čelnicima „Granda“, ali i zategnuti odnosi sa vlasnicima ružičaste televizije.\nBiće u subotu uveče bačeni u zaborav,\nkada se folk pevačica bude pojavila u emisiji „Zvezde Granda“ da ocenjuje novu generaciju učesnika!\nNaime, Lepa Brena, vlasnica „Grand produkcije“, rešila je da „ispegla“ zategnute odnose koje je njena koleginica imala sa Sašom Popovićem, pa je tako direktor „Granda“ sa ponosom najavio Draganino gostovanje u prvoj emisiji „Zvezda Granda“.\n– U subotu će biti emitovana prva emisija ovogodišnje sezone i kao specijalni gost u žiriju će se pojaviti Dragana Mirković – izjavio je Saša Popović na promociji novih kandidata u Jakovu.\nPojavljivanje Dragane Mirković u popularnoj emisiji ujedno će biti prvi put da se pevačica posle dugog niza godina pojavi na televiziji Željka Mitrovića. Na taj, način biće obavljeno i njihovo „istorijsko pomirenje“.\n– Osim što je prijateljica Lepe Brene, Dragana Mirković je u odličnim odnosima i sa „Grandom“- rekli su nam u pres službi te produkcije, dok se Dragana nije oglašavala do zaključenja ovog broja.\nPodsećanja radi, sezona izmirenja počela je kada su krajem 2009. godine dve pevačice nesuglasice rešile uz večeru i vino i tada jasno naglasile da su sada u dobrim odnosima.\n– Tačno je da smo se nakon više godina srele i provele divno veče uz večeru i ženske priče. Uželela sam se toga – rekla je tada Mirkovićeva, a i Brena je imala sličan komentar.\n– Bila sam na večeri sa Draganom i moram da kažem da smo ćaskale o svemu i svačemu. Drago mi je što smo se konačno videle – rekla je pevačica.\nTagovi: [ dragana, Grand, lepa brena, pink ]\nNema komentara na “Lepa Brena vratila Draganu na „Pink“!”\n« Anastasija na časovima pevanja kod mama Cece\nJelena Karleuša izazvala tuču u Novom Pazaru! »


KORAK PO KORAK: Kako da predavanja, promocije knjiga i tribine pratite iz svog doma | Novosti.RS\nSvi koji žele da i pored toga prisustvuju nekom predavanju ili promociji knjige potrebno je samo da znaju u koje vreme se održava kao i posredstvom koje platforme je moguće pogledati program. Ako znate ove smernice, naučno predavanje, promociju knjige ili književno veče možete posetiti iz svog doma.\nPOŠTO uključite svoj računar, laptop ili tablet neophodno je da potom pokrenete i pretraživač preko kojeg posećujete internet-stranice (Google chrome, Mozilla...).\nBRANIOCI NA MARGINI: Više od 2.500 vojnih penzionera bivši režim godinama diskriminisao\nKADA otvorite pretraživač ukucajte ime stranice koja će puštati najavljeni događaj. Ako je to na primer stranica nekog Centra za kulturu, na primer "Centar za kulturu Grocka", ukucajte naziv i kliknite OK ili enter kako biste dospeli na ovu stranicu.\nOTVARANJEM sajta, pojaviće se link preko kojeg ćete moći uživo da pratite prenos predavanja iz galerije centra. Pojedine kulturne ustanove ove linkove postavljaju i na svoje fejsbuk-stranice, pa ih možete posetiti i na toj adresi. Kada se pojavi link neophodno je samo da kliknete na njega i on će vas odvesti pravo u salu gde će program biti održan.\nVEOMA je važno da znate tačno vreme kada se puštaju prenosi, jer u suprotnom ako dođete ranije na sajt pojaviće se opcija kao podsetnik za koji događaj je u planu da budu na repertoaru.\nU ZAKAZANO vreme kada kulturne ustanove počnu sa prikazivanjem potrebno je samo da kliknete na opciju play kako biste uživali u izvođenju programa. Uživo praćenje predavanja uglavnom traje oko sat vremena i ne postoji opcija da premotate ili da vratite snimak unazad.\nvirus korona platforma kulturne manifestacije onlajn


„Priprema za ofanzivu“: Ruski ekspert o vežbama NATO-a u blizini ruskih granica - Sputnjik Srbija\n00:18 19 Jun 2021\n08:21 17.05.2021 Preuzmite kraći link\nGodišnje vojne vežbe NATO-a u Estoniji će se održati od 17. maja do 5. juna. Na vežbama pod nazivom „Prolećna oluja“ će učestvovati oko 7.000 vojnika iz nekoliko država-članica NATO-a. Ruski vojni ekspert Ivan Konovalov ocenjuje ove vežbe kao ofanzivne.\n„Jedinice NATO-a se nalaze pored ruskih granica što predstavlja direktno kršenje Osnivačkog akta o uzajamnim odnosima, saradnji i bezbednosti između Rusije i blokova iz 1997. godine. U dokumentu se navodi da će strane težiti transparentnosti, predvidljivosti i međusobnom poverenju u pogledu veličine i funkcija vojnih snaga“, rekao je Konovalov.\nU praksi, vojska Alijanse se neprekidno nalazi u blizini granica Rusije, naveo je ekspert.\nOn je podvukao da će na obuci biti uvežbavane ofanzivne, a ne odbrambene akcije.\n„Pored toga, povećaće se udarna komponenta vežbi bloka, posebno u Istočnoj Evropi, već sada to zapažamo. Na primer, sama činjenica da će francuska tenkovska četa i jurišni helikopteri Velike Britanije učestvovati u 'Prolećnoj oluji' , govori i o pripremi ofanzivnih, a ne odbrambenih akcija, kako se promoviše na Zapadu", objasnio je Konovalov.\nAlijansa, Rusija, Estonija, vojne vežbe, NATO


6 маја, 2021 | ШУМАДИЈСКЕ НОВИНЕ\nДан: 6. маја 2021.\n6 маја, 2021 6 маја, 2021 Redakcija\nObistinile su se nažalost priče koje su kružile po fudbalskim kuloarima prethodnih dana, iako mi kao sportisti u iste nismo hteli da verujemo i nismo želeli da preduzimamo ništa po tom pitanju, verujući da naš koncept funkcionisanja ipak može da istraje. Desilo se ipak suprotno.\nAKTUELNO, HRONIKA, Kragujevac, KRIMINAL, Sport, VESTIFK Radnički 1923, FK Radnički Kragujevac, Fudbalska mafija, Novak Simović, Prva liga SrbijeLeave a comment\nVIRUS korona je u poslednja 24 sata potvrđen kod 1.366 osobe, a istovremeno je od posledica ove bolesti preminuo 21 pacijent. Na vrhu liste je Beograd sa 266 zaraženih, a sledi Novi Sad, sa 79. U Jagodini je obolelo još 50 osoba, Nišu 47, Kragujevcu 42 i Smederevu 34. U Šapcu i Pančevu registrovano je po 33 novoobolelih.\nAKTUELNO, VESTI, ZdravljeKorona presek, Korona presek po gradovima, Korona presek po gradovima SrbijeLeave a comment\n6 маја, 2021 Redakcija\nSport, VESTIVaterpolo, VK Nais, VK Radnički KragujevacLeave a comment\nAko se još uvek niste prijavili za novčanu pomoć države, imate vremena da to uradite do 15. maja. Od juče je moguća i telefonska prijava, kao i elektronska prijava koja je otvorena od 28. aprila, preko preko sajta Uprave za trezor. Kada uđete na sajt idp.trezor.gov.rs, treba da kliknete na polje „Podnošenje prijave“ i unesete svoje podatke – JMBG, broj lične karte i banku u kojoj imaju otvoren račun.\nAKTUELNO, DRUŠTVO, VESTIPenzioneri, Pomoć penzionerimaLeave a comment\n„Sada će biti 10. godina da vodim najmnogoljudniju opštinu u Srbiji i jednu od najnaprednijih. Da imam najviše iskustva, znanja i rezultata iz lokalne politike to je činjenica. Već sam se jednom kandidovao za gronačelnika Beograda, ima logike da budem kandidat na beogradskim izborima sledeće godine, ali politika je nepredvidiva“, rekao je Šapić, dodajući da niko to ne može da kaže 11 meseci ranije.\nAKTUELNO, POLITIKA, PRIČA DANA, VESTIAleksandar Šapić Gangula, spasLeave a comment\nOd posledica virusa preminulo je 10 pacijenata, a na respiratorima se nalazi 29. Najnoviji presek po gradovima izgleda ovako: BEOGRAD 47ZAJEČAR 8NOVI SAD 7LESKOVAC 6UŽICE 5NOVA VAROŠ 5SREMSKA MITROVICA 5KRAGUJEVAC 5JAGODINA 5ZRENJANIN 5 Ostala naseljena mesta manje od 5 pozitivnih lica.\nFunkcioner SNS i predsednik beogradske opštine Palilula Aleksandar...\nKORONA virus je u poslednja 24 sata registrovan...\nNovoizabrani potpredsednik Srpske napredne stranke (SNS) Aleksandar Šapić...\nOdgovor opštine Batočina na laži piratske televizije Nova S\nAleksandra Mladenović OTKRILA kako je ODBILA VERIDBU: VRATILA sam PRSTEN i NIJE mi bilo NEPRIJATNO!\nLučić: Dobra razvojna strategija znatno uvećala prihode i profit kompanije u 2020.\nOd početka epidemije do danas u KC Kragujevac zbrinuto 4.000 pacijenata\nTradicionalni vašar u Kragujevcu na novoj lokaciji\nKragujevčanin uhapšen zbog pokušaja ubistva\nVuk Jeremić kandiduje Mariniku, a Tadić Mićunovića za predsednika Srbije?!\nKAKO pokazuje najnoviji korona presek, u Srbiji je zaraženo još 178 osoba u poslednja 24 časa, od testiranih 6679 ljudi. U Srbiji je u poslednja 24 sata potvrđeno 178 novih slučajeva korona virusa, a od posledica te infekcije preminulo je još 10 osoba. U Beogradu je potvrđeno 57...\n- Krajem aprila počeli smo da otvaramo operacione...\nU Kragujevcu se inače, svake godine, održe 3...\nOsumnjičeni je, uz krivičnu prijavu, priveden nadležnom tužilaštvu....


Putin ponovo najmoćniji čovek na svetu - 04.11.2015, Sputnik Srbija\nPutin ponovo najmoćniji čovek na svetu\nRuski predsednik Vladimir Putin na prvom je mestu liste najuticajnih ljudi na svetu, koju sastavlja časopis „Forbs“. 04.11.2015, Sputnik Srbija\nrusija, vesti, svet, vladimir putin, angela merkel, barak obama, forbs\n18:19 04.11.2015 (Osveženo: 17:31 11.10.2017)\n© Sputnik / Sergeй Guneev / Uđi u foto-galerijuPredsednik Rusije Vladimir Putin\nRuski predsednik Vladimir Putin na prvom je mestu liste najuticajnih ljudi na svetu, koju sastavlja časopis „Forbs“.\nObama ismejao republikance: Ne biste izašli na kraj sa Putinom\n3 Novembar 2015, 18:05\nPutin je već treći put uzastopno na vrhu „Forbsove“ liste. Na drugom mestu je nemačka kancelarka Angela Merkel, a na trećem američki predsednik Barak Obama.\nMeđu prvih deset našli su se i papa Franja, kineski lider Si Đinping, osnivač kompanije „Majkrosoft“ Bil Gejts, šef Federalnih rezervi SAD Dženet Jelen, premijer Velike Britanije Dejvid Kameron i premijer Indije Narendra Modi.\nRusiju na listi predstavljaju četiri čoveka. Pored Putina, tu su predsednik „Rosnjefta“ Igor Sečin (47. mesto), šef „Gasproma“ Aleksej Miler (54. mesto) i biznismen Ališer Usmanov (67. mesto).\nObama će Americi ostaviti državni dug od 20 biliona dolara\n3 Novembar 2015, 08:17\nČasopis Forbs objasnio je da je uticaj Baraka Obame umanjen jer mu je ostala još godina predsedničkog mandata. „Unutar zemlje njegov rejting ostaje na nivou ispod 50 odsto, u Evropi ga je pretekla Angela Merkel, a na Bliskom istoku ga je preigrao Vladimir Putin“, piše list.\n„Prvi put predsednik SAD nije na nekoj od prve dve pozicije. Mislim da je to u velikoj meri povezano s tim što je ovo njegova poslednja godina na poziciji predsednika. On je oslabljen unutar zemlje, ali i u svetu, i to samo ukazuje na slabljenje njegovog uticaja“, prokomentarisala je urednica „Forbsa“ Lujza Krol za televizijski kanal Si-Bi-Es.\nUrednik u „Forbsu“ Rendal Lejn je u komentaru za list „Indipendent“ izjavio da su se na novu listu odrazile promene u svetskoj strukturi vlasti. „U poslednjoj deceniji postala je očigledna tendencija: postepeno slabljenje vlasti na Zapadu i postepeno jačanje na Istoku“, rekao je Lejn.\n„Forbs“ listu najuticajnijih ljudi objavljuje svake godine od 2009.\nUŽIVO Plaćenici u Ukrajini ostaju bez oružja i municije; Snage LNR zauzele uporište Ukrajinaca16:44


Završetak radova na razminiranju na lokaciji „Paraćin 8“ - 19.12.2016, Sputnik Srbija\nZavršetak radova na razminiranju na lokaciji „Paraćin 8“\nRadovi na čišćenju mina u Paraćinu biće završeni 22. decembra na lokaciji „Paraćin 8“, najavio je danas Centar za razminiranje Srbije. 19.12.2016, Sputnik Srbija\npolitika, vesti, paraćin\n© Sputnik / Said Carnaev / Uđi u foto-galerijuRazminiranje\nRadovi na čišćenju mina u Paraćinu biće završeni 22. decembra na lokaciji „Paraćin 8“, najavio je danas Centar za razminiranje Srbije.\nRadove će završiti, prema Projektu za razminiranja na lokaciji „Paraćin 8“, izvođač radova „Emerkom dimajning“ iz Moskve.\nCentar za razminiranje i „Emerkom dimajning“ će tim povodom organizovati istog dana konferenciju za medije na lokaciji „Paraćin 8“, radi upoznavanja javnosti sa rezultatima pomoći koju Rusija preko ruske državne agencije „Emerkom“ pruža Srbiji u oblasti humanitarnog razminiranja od 2006. godine.\nMediji će biti upoznati sa rezultatima rada ruskog preduzeća „Emerkom dimajning“, koje je tu pomoć realizovalo na terenu u 2016. godini.


Ulazne saobraćajnice u općinu Novi Grad Sarajevo bit će okružene drvećem i ukrasnim žbunjem - Vijesti Banja Luka\nBudžetom Općine Novi Grad Sarajevo za 2017. godinu osigurana su sredstva za hortikulturno uređenje ulaznih saobraćajnica u općinu Novi Grad i grad Sarajevo. U sklopu projekta u toku je hortikulturno uređenje XII transverzale, prema Stupskoj petlji i A transverzale, a radove izvodi Kantonalno javno komunalno preduzeće Park. Budžetom Općine Novi Grad Sarajevo za 2017. godinu osigurana su sredstva za hortikulturno uređenje ulaznih saobraćajnica u općinu Novi Grad i grad Sarajevo. U sklopu projekta u toku je hortikulturno uređenje XII transverzale, prema Stupskoj petlji i A transverzale, a radove izvodi Kantonalno javno komunalno preduzeće Park. U toku su radovi na uređenju i oplemenjivanju zelenog pojasa preko puta Tržnog centra Wisa, gdje će biti zasađeno 61 stablo bjelogorice kako bi se formirao drvored, a planirana je i sadnja ukrasnog grmlja i sjetva trave, čime će ovaj prostor dobiti potpuno novi izgled.\nTo je, uz uređenje šetnica na Bulevaru Meše Selimovića i Bulevaru branilaca Dobrinje, dio aktivnosti kojima se općina želi uljepšati i učiniti ugodnijim prostorom za život u skladu sa ekološkim standardima kakve imaju moderni evropski gradovi. Općina Novi Grad Grad Sarajevo Stupska petlja saobraćajnica Prijavi grešku


„Dojče telekom“ u prvom kvartalu utrostručio profit › Made-in-Germany.rs\nZahvaljujući prodaji 70 procenata udela u portalu „Scout24“, nemački telekomunikacioni gigant, „Dojče telekom“ u prva tri meseca ove godine utrostručio je svoj neto profit.\nMeđutim, profit iz poslovanja ove kompanije smanjen je zbog velikih investicija „Dojče telekoma“ u Sjedinjenim američkim državama, prenosi „Frans pres“.\n„Neto profit iz prvog kvartala u visini od 1,8 milijardi eura trostruko je viši od profita u istom periodu prošle godine“, navodi se u saopštenju kompanije. Ipak, kako se dodaje, kada se u obzir uzme prodaja aktive kompanije, neto profit je ustvari pao za 23,5 procenta na 587 miliona eura, dok je profit iz poslovanja opao za 3,9 procenta na 4,12 milijardi eura. Ovakav pad najviše je uslovljen većim tržišnim investicijama kompanije u SAD, rečeno je u saopštenju.\nS druge strane, ukupni prihodi „Dojče telekoma“ porasli su za 8 posto na 14,89 milijardi eura, a buduće poslovanje kompanija ocenjuje saglasno ranijim prognozama profita za ovu godinu od 17,6 milijardi eura.\nOd MiG na 10/05/2014 / AKTUELNO / Ostavite komentar\n„Awakening of Towers“ - nova igrica stiže iz Srbije


Beograd, 15. Mart 2012. PR Objave: Najava -\nModna kuća LUNA iz godine u godinu, već više od dve decenije, potvrđuje kvalitet svog poslovanja i dokazuje vrednost doslednosti u praćenju stila. Sve to vreme je LUNA okrenuta ženi, njenoj potrebi da istakne svoju prefinjenost i nežnost, ali istovremeno i snagu i energiju. Brend LUNA namenjen je ženama koje su sigurne u sebe, svesne svojih kvaliteta, koje svoju ženstvenost ne kriju, već u njoj uživaju!\nKvalitet svog rada Luna potvđuje konstantnim napretkom, kako kroz širenje evropskog i svetskog tržista na kom je prisutna (Srbija, Slovenija, Hrvatska, BiH, Crna Gora, Makedonija, ali i Norveška, Holandija i Australiji), tako i brojem priznanja koja su joj dodeljena u zemlji i regionu.\nUz lanac prodajnih objekata: u Mariboru-Slovenija (NS EUROPARK, Pobreška cesta 18), Beogradu (Trg Nikole Pašića 1), Požarevcu (Tabačka čaršija 2), Novom Sadu (Zmaj Jovina 26), na Zlatiboru (TC Zlatibor), u Bijeljini-BiH (Gavrila Principa 9), Podgorici-Crna Gora (Ulica slobode 3) i Budvi-Crna Gora (Stari grad), franšize na visokom nivou razvoja, proizvodni prostor od preko 3000 m2, više od 120 stalno zaposlenih i jos toliko spoljnih saradnika, LUNA je danas stabilan i uspešan poslovni sistem, predvođen modernim menadžerskim timom i kreativnim dizajnerskim timom.\nO tome svedoči i regionalna nagrada "Biznis partner 2011" u oblasti modne industrije, koja je LUNI dodeljena među predstavnicima 44 kompanije iz Srbije i regiona. Činjenica da je LUNA izabrana od strane uspešnih kompanija i pojedinaca, govori o prepoznatljivosti kvaliteta njenog rada. Niz znacajnih priznanja krajem 2011. godine dopunjen je Specijalnom nagradom Agencije za strana ulaganja i promociju izvoza (SIEPA) za najbolju zenu preduzetnika Biljani Jovanovic, vlasnici i direktorki LUNE.\nVažno je spomenuti i angažman Modne kuće LUNA van privrednih aktivnosti. Naime, modna kuća LUNA poznata je kao pokrovitelj i organizator mnoštva kulturnih dešavanja i humanitarnih akcija, kao i inicijator i donator brojnih obrazovnih i humanitarnih fondova.\nmoda, modna kuca, shopping night, butik luna, butik


Politika privatnosti | Zelena stolica\nPoslovna praksa Zelene stolice u vezi sa prikupljanjem i korišćenjem podataka, putem ove ili bilo koje druge Internet prezentacije u vlasništvu, regulisana je putem trenutno važeće polise objavljene na javnoj prezentaciji. Ova polisa može biti dopunjena u slučaju proizvoda ili usluga koje imaju sopstvenu polisu privatnosti. Ova polisa privatnosti ne reguliše privatnost u vezi sa aktivnostima koje se obavljaju mimo Internet prezentacije, drugih Internet prezentacija, ili proizvodima i uslugama kod kojih je polisa privatnosti regulisana Ugovorom.\nVeći deo ove Internet prezentacije posetilac zvaničnog web sajta Zelene stolice, u daljem tekstu Posetilac, može pregledati bez unosa bilo kakvih ličnih informacija. Određeni delovi ove Internet prezentacije mogu od Posetioca zatražiti neke lične informacije, okviru popunjavanja i slanja on-line formulara. Korišćenje ovih delova Internet prezentacije je u potpunosti opciono. Ukoliko se Posetilac odluči da pregleda, odnosno koristi ove delove Internet prezentacije, postoji mogućnost obaveznog unosa određenih informacija. Ukoliko Posetilac ne unese obavezne informacije, na žalost, neće moći da koristi deo Internet prezentacije za koji se navedene informacije zahtevaju. Posetilac koji je dao lične informacije u okviru popunjavanja i slanja on-line formulara, ima pravo da zatraži njihovo brisanje ili izmene kao i to da ima uvid u način čuvanja i obrade tih podataka.\nTokom korišćenja Internet prezentacije, proizvoda i usluga, Zelena stolica takođe može prikupljati određene informacije o računaru Korisnika kako bi unapredio Internet prezentaciju, proizvode i usluge. Primera radi, promenljive iz radnog okruženja: tip Internet čitača (Internet Browser), vrsta operativnog sistema, rezolucija ekrana, ulazne i izlazne stranice, shema kretanja po Internet prezentaciji, ID sesije (jedinstveni identifikator koji se dodeljuje Internet čitaču prilikom povezivanja s Internet prezentacijom), IP (Internet Protocol) adresa računara Posetioca će biti zapisani u log fajl na serveru. Zelena stolica ove informacije koristi za merenje prometa i protoka podataka putem Internet prezentacije, kao i korišćenja određenih proizvoda i usluga. Informacije koje se tom prilikom prikupljaju neće se koristiti za povezivanje s ličnim informacijama ukoliko nemamo odobrenje Posetioca, sem ukoliko je suprotno navedeno u ovoj polisi privatnosti.\nZelena stolica ima pravo pravljenja rezervnih kopija dela ili celokupnih podataka (uključujući konfiguraciju, sadržaje, programe, poruke i drugo) i čuvanja kopija tih podataka za potrebe održavanja sistema. Ove kopije su namenjene potrebama Zelene stolice.\nKorišćenjem ove Internet prezentacije, proizvoda i usluga, Posetilac se saglašava i u potpunosti prihvata da lične informacije prikupljene putem Internet prezentacije, proizvoda i usluga mogu biti prenošene preko nacionalnih granica, skladištene i procesirane u bilo kojoj zemlji na svetu gde Zelena stolica ima kancelarije ili tehničku opremu. Takođe, Posetilac prihvata mogućnost da u određenim zemljama, procesiranje informacija može biti povereno trećim licima ili kompanijama, poput procesora kreditnih kartica, transportnim agentima ili kompanijama, web hosting kompanijama, poštanskim i e-mail kompanijama, kao i kompanijama koje se bave analitikom Internet saobraćaja. Lične informacije Posetioca će biti dostupne trećim licima, u takvim slučajevima, samo kako bi kompletirali svoje usluge, i neće biti dostupne za njihove lične potrebe ili dalju distribuciju.\nZelena stolica prikuplja informacije kako bi olakšao upotrebu Internet prezentacije, kao i da bi sprečio zloupotrebu i nelegalne aktivnosti u okviru iste. Informacije se takođe koriste za sve beneficije koje mogu proizići iz korišćenja određenih proizvoda i usluga, poput tehničke podrške koja je dostupna samo registrovanim korisnicima. Informacije se mogu koristiti i u cilju pružanja lično prilagođenog iskustva u korišćenju Internet prezentacije, informacija vezanih za nove proizvode i usluge, specijalnih ponuda, kao i drugih sličnih informacija.\nZelena stolica može prikupljati informacije o korišćenju Internet prezentacije, proizvoda i usluga, poput broja preuzimanja određenih fajlova, tipova usluga, dnevnog broja korisnika Internet prezentacije, broja pregledanih stranica, IP adrese računara. Ove informacije se prikupljaju u agregatnoj formi bez pojedinačne identifikacije, iako se IP adrese i ID sesije mogu koristiti u slučajevima preventive zlouptreba i nelegalnih aktivnosti. Zelena stolica ove agregatne statističke informacije koristi kako bi unapredio Internet prezentaciju, proizvode i usluge, i pružio što relevantnije iskustvo našim korisnicima, kao i u potrebe statističkih analiza.\nZelena stolica prepoznaje i poštuje važnost odgovorne upotrebe podataka prikupljenih putem Internet prezentacije, proizvoda i usluga. Zelena stolica će poštovati prava Posetioca po pitanju pristupa, ispravki i uklanjanja ličnih informacija. Zelena stolica može iskomunicirati određene informacije s Posetiocem, po pitanju proizvoda, usluga i specijalnih ponuda, sem u slučaju da je Posetilac odlučio da takve informacije ne prima, ili su iste zabranjene zakonom. U određenim slučajevima se informacije ipak mogu iskomunicirati sa Posetiocem ukoliko je to neophodno kako bi nesmetano nastavio s korišćenjem Internet prezentacije, određenih proizvoda i usluga. U slučajevima gde je to po zakonu neophodno, Zelena stolica će predati lične informacije Posetioca nadležnim službama.\nLične informacije Posetioca koje su u vezi s registracijom na Internet prezentaciji, samom Internet prezentacijom, proizvodima i uslugama se nazivaju Registracionim informacijama. Registracione informacije se zaštićuju na više načina. Same registracione informacije se čuvaju na zaštićenim serverima, kojima samo određeno osoblje Zelene stolice ima pristup. Sve registracione informacije se štite enkripcijom prilikom njihovog slanja ili transfera na druge servere. Same šifre koje se koriste su takođe zaštićene enkripcijom.\nMolimo Vas da obratite pažnju da ukoliko objavljujete sadržaje na javnim blog, chat, forum, ili bulletin board diskusijama ili Internet prezentacijama, sve informacije su javno dostupne posetiocima te Internet prezentacije. Sve lične informacije koje koristite prilikom registracije na sličnim sajtovima, za potrebe registracije, korisničkog profila ili samog objavljivanja sadržaja su najčešće javno dostupne, mogu biti čitane ili prikupljane od strane trećih lica. Zelena stolica nije odgovorna za bilo kakve lične ili druge informacije koje Posetilac objavi na gore navedenim ili sličnim Internet prezentacijama.


Hamilton: Koncept nezavisnost u modernoj Evropi je promenjen\n”Koncept nezavisnost u modernoj Evropi je promenjen,“ smatra Danijel Hamilton, direktor Instituta Pol Niče za medjunarodne studije pri univerzitetu Džons Hopkins, koji se u ekskluzivnom razgovoru za Glas Amerike osvrnuo na tu temu u kontekstu statusu Kosova.\nGlas Amerike: Beograd bi u narednih desetak dana mogao da objavi ključne delove srpske pregovaračke platforme za budući status Kosova, kojom se, koliko znamo, ne predvidja povratak na status iz 1999. ali ni nezavisnost?\nHamilton: Teško je o tome govoriti dok se ne vidi dijapazon konkretnih predloga, ali smatram da se neumoljivo krećemo prema nekom vidu nezavisnosti Kosova. Medjutim, koncepta nezavisnosti u modernoj Evropi je promenjen. To ne znači više tradicionalnu istorijsku medju, već stapanje granica i unutrašnjih struktura u novu Evropu i u evropski integracioni proces. U slučaju Kosova, prisustvo i angažovanost Evropske unije i medjunarodnih snaga će biti intenzivna, posebno u pogledu zaštite ljudskih prava i prava manjina.\nGlas Amerike: Kako će se rešiti pitanje zaštite manjina na Kosovu, kada dosadašnji razgovori o decentralizaciji nisu pokazali rezultate?\nHamilton: Imate nekoliko predloga o angažovanosti sudova Evropske unije i drugih institucija koji bi rešavali sporna pitanja. Ali, pre svega, biće potreban dugotrajniji prelazni period tokom koga će medjunarodna zajednica imati ulogu garantora prava manjina, prava pojedinca, opšte bezbenosti i drugog.\nGlas Amerike: Vi stavljate naglasak na mogućnost nezavisnosti Kosova. Da li je, po vašem mišljenju, medjunarodnda zajednica već donela odluku o statusu te pokrajine?\nHamilton: Svakako da će se o statusu Kosova pregovarati, medjutim, meni izgleda da dosadašnji razvoj dogadjaja nagoveštava mogućnost nezavisnosti. Nakon svojevremenih sukoba u Bosni i Hercegovini, a onda i na Kosovu, medjunarodna zajednica je jednostavno odlučila da odloži donošenje odluke o statusu Kosova, smatrajući da je potrebno vremena za to. Medjutim, to sada nije više slučaj, i pitanje statusa Kosova treba rešiti što pre, što će biti u interesu svih, posebno Evopre.\nGlas Amerike: Da li će nepotpuna saradnja Beograda sa Haskim sudom uticati na pregovore o konačnom statusu Kosva?\nHamilton: Mislim da hoće. Nepotpuna saradnja Srbije sa Haškim tribunalom pokazju da da ta zemlja izgleda ne shvata novu dinamičnost Evrope. Srbija neće biti intergrisana u Evropu ako ne bude u stanju da ispuni svoje medjunarodne obaveze. Neuspeh te saradnje ide direktno protiv srpskih nacionalnih interesa i ostaje problematičan slučaj. Srbija bi mogla da bude stožer regionalane stabilnosti i primer za integraciju ne samo jugoistočne Evrope, već i za širu evropsku intergraciji, što nažalost nije slučaj.